И последните ни победиха – Bulgarian Lions\nИ последните ни победиха\nПубликувана на 27/10/2014\nЛамбърт искаше да вземе максимума от точки в тази среща и реши да се върне към схемата 4-3-3,като заложи на триото Агбонлахор, Бентеке и Ваймън в атака.В защита изненадващо се появи Матю Лоутън и Кларк а в средата бяха предпочетени Карлос Санчес,Клевърли и Уестууд.\nПред Астън Вила се откри първата възможност в мача. В 4-та минута Ашли Уестууд отправи хубав далечен удар, но Робърт Грийн спаси без проблеми. Десет минути по-късно Карлос Санчес стреля от границата на наказателното поле на КПР, от въздуха, но Грийн отново спаси. Куинс Парк Рейнджърс поведе в резултата в 16-та минута. Ричард Дън намери с дълъг пас Боби Замора, който свали топката към Чарли Остин, който с плътен удар изпрати кълбото в долния десен ъгъл на вратата на Брад Гузан. Астън Вила се опита да отговори веднага. В 20-та минута Ашли Уестууд сложи топката на главата на Кристиан Бентеке, който стреля, но над напречната греда в аут. Сандро отправи далечен удар в 36-та минута, но топката премина над напречната греда. Андреас Вайман отправи остър удар в 37-та минута, но Робърт Грийн плонжира и спаси. Две минути по-късно Бентеке стреля слабо и вратарят на КПР нямаше никакви проблеми да улови топката. Пред Кристиан Бентеке се откри много добра възможност в 55-та минута, но ударът му не намери целта, а топката премина в страни от левия стълб на вратата на Робърт Грийн. КПР организира много добра атака в 66-та минута, когато Лерой Фер подаде към Джуниър Хойлет, който стреля, но неточно в аут. Домакините удвоиха своята преднина в 69-та минута. След бърза контраатака Едуардо Варгас направи добър пробив и нахлу в наказателното поле на Астън Вила, след което подаде към Чарли Остин, който засече топката и я изпрати във вратата на Брад Гузан. Астън Вила можеше да вкара гол в 73-та минута, когато Лоутън центрира много добре в наказателното поле на КПР, но Джо Коул и Кристиан Бентеке се сблъскаха и си попречиха един на друг.\nКПР изпусна златен шанс да вкара трети гол в 76-та минута, когато Джуниър Хойлет пусна извеждащ пас към Едуардо Варгас, който излезе сам срещу Гузан, но вратарят на Астън Вила спаси удара на нападателя. Астън Вила можеше да върне интригата в мача в 79-та минута, но Робърт Грийн отрази два последователни удара по посока на неговата врата. Първи Клевърли стреля от границата на наказателното поле на КПР, но Грийн демонстрира добър рефлекс и изби, а след това отрази и добавката на Кларк, който бе добре блокиран от Сандро.Карлос Санчес беше най-добрият от нашия отбор и имаше желание за игра.Влаар вече мисли за Манчестър Юнайтед,Гузан трябваше да се намесва два пъти в мача, но капитулира а най- голяма глупост беше сътворена след мача от Лаутън,който обиди феновете на гостите. С тази загуба отбора ни се смъкна до петнайстото място и показа ,че с този мениджър и тези играчи трябва да се вземат мерки от ръководството на отбора.\nЕвертън ни изпрати у дома само с ТРИ


Неподозираната истина за Владо Карамазов - Разкрития.ком\nНачало Разкрития Неподозираната истина за Владо Карамазов\nНеподозираната истина за Владо Карамазов\nЕдинственият му опит завършил с пълно фиаско\nИстината за актьора Владо Карамазов, сочен за един от секссимволите на българското кино, ще ви остави без думи.\nПродуцентът на култовия български сериал „Откраднат живот“ – Евтим Милошев споделя, че вечно ще е благодарен на преподавателите от Техникума по обществено хранене в Банкя. Благодарността му към преподавателите е за това, че не са пришпорвали Владо Карамазов в кухнята.\nЗа четирите години на обучение, те така и не успели да запалят любов към сладкарството у Владо Карамазов. Той дори бил толкова безразличен към тази професия, че избутал кулинарното училище с големи мъки и то на гърба на брат си Иван Александров.\nЗапознати издават, че Владо Карамазов завършил основното си образование с отличен. По това време в ума му вече се била загнездила и идеята да стане велик актьор. Поради факта, че в НАТФИЗ не приемат от осми клас, се наложило да запише някъде другаде.\nРодителите на Владо Карамазов били решили, че ще го правят хладилен техник. По настояване на брат му обаче, той се съгласил да се запише в ТОХ-а. изкласил благодарение на брат си. Всички го критикували как е възможно да не е взел поне малко от уменията на брат му.\nВладо Карамазов е актьорът около когото ще се заплете една от сюжетните линии в новия сезон на сериала „Откраднат живот“. Пред камера може да е перфектен, но в кухнята е абсолютно бедствие, споделя брат му Иван Александров, който е майстор сладкар.\nДори учителите се хващали за главата по време на изпит от двете леви ръце на Владо Карамазов. За четирите години актьорът не наизустил нито една от рецептите. Първият му и единствен опит за направата на торта пък се превърнал в пълно фиаско, пише retro.bg.\nЕтикети: new, Владо Карамазов, Евтим Милошев, Иван Александров, Откраднат живот


Спрей за почистване на спирачки - ZOLLEX - Почистващи препарати\nНачало » Почистващи препарати » Спрей за почистване на спирачки - ZOLLEX\nСпрей за почистване на спирачки - ZOLLEX\nПродуктов номер: 67419\n450ml Обезмаслител Ефективно почиства спирачките от спирачни следи, прах и маслени течности. Почиства и обезмасляване накладки, дискове, барабани и цилиндри, както и други метални повърхности и ча...\nЕфективно почиства спирачките от спирачни следи, прах и маслени течности. Почиства и обезмасляване накладки, дискове, барабани и цилиндри, както и други метални повърхности и части. Значително намалява нагряването на различни части на механизмите на спирачката и повишава ефективността при спиране. Има приятен аромат.\nСпрей за почистване на спирачки - ZOLLEX става за модели автомобили\nРевю на продукт Спрей за почистване на спирачки - ZOLLEX


"Манджа Ван" или едно от скритите места в къмпинг "Градина" | Момичетата от града\n"Манджа Ван" или едно от скритите места в къмпинг "Градина"\n19 July 2017 27.01.2021 11:58\nПреди около десетина дни избягахме от горещините в града и се преместихме в къмпинг "Градина". Като повечето хора, които отиват на къмпинг и нямат достатъчно голям опит в къмпингарството, веднага се сблъскахме с редица премеждия, но за това друг път. Едно от основните предимства на живота в къмпинга е безкрайната свобода и възможност за постоянни игри на децата, но затова пък има и доста неудобства, които лично за мен са свързани с изхранването им. Колкото и да си подготвен, няма как да предложиш разнообразна и хубава храна, освен ако не си решил да прекараш целия сезон около печката, ако имаш такава, разбира се. Точно поради тази причина, като една майка с две деца, без печка и котлон, аз веднага започнах да проучвам всички възможности за храна наоколо и да съставям списък с местата, на които си заслужава да оставиш парите си.\nДнес ще ви представя едно малко, скромно и доста закътано местенце, което вероятно нямаше да открия, ако не беше ми го показал един приятел. В "Манджа Ван" може да разчитате на непретенциозна, но вкусна храна, в която, както казва шеф Густо от любимия ми анимационен филм "Рататуй" - "Има винаги нещо неочаквано". Всеки ден има различно обедно меню, в което задължително има нещо готвено и супа, а не само скара и пържени картофки. За закуска може да разчитате на вкусни мекички или пържени филийки с пудра захар или билков мед. А най-хубавото е, че ако не ви се разхожда, може да им се обадите по телефона и едно от готините момчета, които работят там, ще ви достави поръчката лично с помощта на колело.\nВ случай че ви заинтригувах, не се колебайте да ги посетите. Можете да ги откриете между плажната ивица на къмпинга и глемпинг "ГОРА".


Гледайте: Крис Косентино от по -тъмната страна на Food TV Fame - Рецепти за коктейли, спиртни напитки и местни барове - 2021\nГледайте: Крис Косентино от по -тъмната страна на телевизионната слава на Food\nКрис Косентино говори за непредвидените последици от телевизионната слава върху физическото му здраве и бизнеса\nВ Mad 4 Крис Косентино говори за негативната страна на телевизионната слава.\nГлавният готвач Крис Косентино (ресторант Porcellino, бивш Incanto) се качи на сцената на тазгодишния симпозиум „Mad“, за да обсъди въздействието, което готвачът на знаменитости и телевизионната слава оказаха върху работата му и истинските му страсти.\nВ „Внимавай какво искаш“, Косентино, който за пръв път се появи по телевизията по време на Iron Chef America (той загуби от Марио Батали в Battle Garlic с една точка), изрази съжалението си за това, че по-късно се включи в шоу, което се фокусира по-малко върху подчертаването на таланта му като готвач, отколкото като създаде странни пречки за неговото „преодоляване“: осем килограма , изцяло месна пица с дълбоки ястия; змии; 10 килограма печен боб, за да назовем само няколко.\nСлавата, свързана с телевизионните лудории на Косентино, не направи нищо за подобряване на положението му сред връстниците му. „Искам ресторантите ми да са заети и готвачите да искат да идват да работят за мен“, казва той за първите си дни в Iron Chef America.\nТова, което се случи вместо това, беше унижение, физическо заболяване и версия на Cosentino, която самият готвач не разпозна.\nГледайте пълното видео по -долу за трогателния поглед на Cosentino към телевизионната му слава.\nВнимание: това видео съдържа силен език, който може да е подходящ само за възрастни.\n15 странни храни Andrew Zimmern wouldn 't Touch (10 Той препоръчва)\nЕ, въпросът остава, ако този човек всъщност ще яде „нещо“, има ли определена кухня или храна, от която да се отклонява?\n„Дай го на Майки, той ще изяде всичко!“\nНякой друг помни ли тези реклами? Ако не го направите, няма проблем. Сигурни сме, че ще се отклоните или ще го направите след няколко секунди.\nАндрю Цимерн има доста добра репутация в Travel Channel и в кулинарните среди по света, тъй като той също вероятно ще яде каквото и да е, а и милиони зрители изкрещяха в шок: „Харесва му! Той наистина го харесва! ” много като милото дете в тези реклами от онова време.\nЦимерн, телевизионна личност, която пътува по света, опитвайки някои от най -скандалните храни в света Странни храни, както и множество други, не е чужд на странното, тъй като той наистина е опитал някои доста интересни ястия.\nБивш професионален готвач, той започва кулинарното си образование на 14 -годишна възраст и готви и управлява някои доста важни ресторанти в САЩ. Той определено има огромни познания за храната и ги прилага в своите пътувания и приключения в по -оригиналната страна на кулинарните общества по света, по същество, да цитирам добрия стар капитан Кърк по този въпрос, той смело отива там, където няма друг кулинар да отида, или трябва да кажем смело яде?\nЕ, въпросът остава, ако този човек всъщност ще яде „нещо“, има ли определена кухня или храна, от която да се отклонява? Или дори, ако е опитал нещо особено отвратително, вероятно ще го яде отново.\nПрисъединете се към нас в тази статия, докато броим храните, от които той вероятно ще се избягва в бъдеще, и няколко, които той препоръчва, но внимавайте, тук не говорим за бургери и пържени картофи!\nЕ, все пак остава въпросът, ако този човек всъщност ще яде „нещо“, има ли определена кухня или храна, от която да се отклонява? Или дори, ако е опитал нещо особено отвратително, вероятно ще го яде отново.\nАндрю Цимерн има доста добра репутация в Travel Channel и в кулинарните среди по света, тъй като той също вероятно ще яде нещо, а също и милиони зрители изкрещяха шокирани: „Харесва му! Той наистина го харесва! ” много като милото дете в тези реклами от онова време.\nЕ, все пак остава въпросът, ако този човек всъщност ще яде „нещо“, има ли определена кухня или храна, от която да се отклонява?\n15 странни храни Andrew Zimmern Willn 't Touch (10 Той препоръчва)\nCopyright 2021 \_ Гледайте: Крис Косентино от по -тъмната страна на телевизионната слава на Food...


Шофьорът-беглец, преобърнал кола край Пловдив – с две присъди, няколко пъти му взимали книжката – КРИМИНАЛНО\nШофьорът, който преобърна автомобил край Пловдив и избяга от местопроизшествието, е бил осъждан два пъти. Мъжът има и множество нарушения на пътя, за които е бил наказван с глоби, както и с лишаване от свидетелство за управление на МПС.\nПрипомняме, че вчера сутринта в МВР постъпиха няколко сигнала за обърнат автомобил в полето между Куклен и Брестник. Пристигнал на място екип на полицията е установил обърната „Опел Корса“ малко преди табелата за село Брестник, изоставена от водача си, пише „Трафик нюз“.\nВ началото на 2018 година въпросният шофьор сключил споразумение с Районна прокуратура, след като бил обвинен, че е седнал зад волана под въздействие на марихуана. Така той се сдобива с 8-месечна присъда „лишаване от свобода“, чието изтърпяване бива отложено с тригодишен изпитателен срок. Освен това, му била отнета шофьорската книжка за срок от една година.\n„Проявите“ на водача обаче продължили. Той отново бил лишен от свидетелство за управление, след като бил спипан да шофира с табели, които не били поставени на определените за това места. Докато изтърпявал едно от наказанията си, пловдивчанинът бил засечен зад волана на „Мерцедес“. На 11 октомври 2019 година той бил спрян за проверка на кръстовището на булевардите „Освобождение“ и „Санкт Петербург“. В хода на проверката станало ясно, че водачът е неправоспособен, тъй като изтърпява наказание. Така шофьорът отново застанал пред Темида. Този път магистратите от Районен съд го освободили от наказателна отговорност, като заменили присъдата с административно наказание. По това време той вече бил реабилитиран, след изтичане на първото си наказание. Поради това магистратите приели, че е с чисто съдебно минало и, взимайки предвид всички смегчаващи и отекчаващи вината обстоятелства, определили глоба в минимален размер – 1 000 лв.\nДвама с качулки обраха самотна жена, единият излязъл от затвора преди месец


Персонални подаръци и рекламни материали със снимка и надпис\nобласт Бургас, община Созопол гр. Черноморец ул.Антон Страшимиров 10 0876442177\nСфери на дейност: Магазини Подаръци Маркетинг, Реклама Рекламни материали Текстил, Облекла Щампа, Печат\nДейности в Черноморец: Магазини Черноморец Подаръци Черноморец Маркетинг, Реклама Черноморец Рекламни материали Черноморец Текстил, Облекла Черноморец Щампа, Печат Черноморец\n( Рейтинг 5.1 / 6)\nНие от ЕТ Дизайн, изработваме персонални подаръци и рекламни материали със снимка и надпис по идея на клиента, чрез технологията сублимация / термотрансферен печат.\nизработени по Ваша идея\nПредимствата на този вид печат е, че при него се постига изключителна детайлност с фотографско качество, живи и ярки цветове с неограничени вариации при нюансите. Изключително дълготраен и издръжлив на всякакъв вид третиране и обработка.\nКой не обича да глези любимите си хора с подаръци предизвикващи радост, усмивки, вдъхновение.\nВъпреки, че подаръците са нещо, което всички обичаме да получаваме, не винаги е лесно да подариш различен и оригинален подарък.\nАко сте се изчерпали от идеи какво да подарите ние от ЕТ Дизайн сме насреща за да Ви помогнем.


Предпоследният в Първа лига препъна ЦСКА-София | Клуб 'Z'\n"Червените" допуснаха изравняване в добавеното време. Наказа ги бившият им играч Станислав Манолев\n05.12.2021, 19:23 ч.\nпоследна редакция 05.12, 19:23 ч.\nТреньорът на ЦСКА-София Стойчо Младенов. Снимка БТА\nЦСКА-София допусна неочакван гаф като гост на предпоследния в Първа лига "Пирин" (Благоевград) - 1:1 на стадиона в югозападния град. Домакините изравниха в добавеното време - направи го бившият играч на "червените" Станислав Манолев.\nЦСКА-София изостава вече на 9 точки от "Лудогорец", който по-рано днес би "Локомотив" (София) с 4:2 в столицата. Има и мач по-малко.\n"Пирин" бе воден от временния треньор Радослав Митревски и от Петър Михтарски, след като Уорън Фийни бе освободен. И успя да докопа точка.\nКато изключим двата гола и драмата в края, няма много какво да се каже за този лишен от класа и блясък сблъсък. Гостите имаха териториално превъзходство и повече владееха топката, но не създадоха чисти голови възможности - за пореден път през сезона.\nВ 71-ата Карло Мухар отправи добър удар по тревата и откри резултата, а добре организираният в зашита "Пирин" най-сетне рухна.\nМалко след това се стигна до ситуация, при която Станислав Манолев фаулира футболист на ЦСКА-София край страничната линия и получи жълт картон. Бившият национал размени остри реплики със Стойчо Младенов, като и двамата трябваше да бъдат възпирани.\nСтанислав Манолев и "Пирин" отнесоха тежки наказания за расизъм\nВ края на август - в домашния дебют на Младенов начело на ЦСКА-София, Манолев бе изгонен с втори жълт и червен картон в края на първото полувреме на ст. "Българска армия", а на излизане от терена обиди Амос Юга от тима на "червените". Стигна се до разправия. Оказа се, че е използвал расистки думи, за което получи наказание от пет мача, макар че се извини във фейсбук.\nМеждувременно ЦСКА-София контролираше срещата и не се виждаше как "Пирин" може да изравни. Все пак "орлетата" успяха да осъществят нещо като натиск и при центриране точно Манолев засече топката на около 12 метра от вратата и донесе точка на борещия се за оцеляване тим.\nПрез седмицата Стойчо Младенов привлече вниманието с тирада срещу съдиите, БФС, "Левски", "Лудогорец" и т.н. Дисциплинарната комисия го глоби с 4000 лв. Феновете, част от които получиха критика от треньора, изявиха желание да съберат сумата. След двубоя в Благоевград Младенов заяви, че опитал да ги придума да не правят това, той искал да си поеме глобата, но те били непреклонни.\nПърва лига, efbet Лига, ЦСКА-София, Карло Мухар, Стойчо Младенов, Пирин Благоевград, Уорън Фийни, Петър Михтарски, Станислав Манолев, спор, размяна на реплики\nМанолев от "Пирин" се извини: обиждал, но не бил расист


Кара Делевин стана брюнетка - Последни Новини от DNES.BG\nМоделката изостави русата коса\n23 фев 2021 20:25, Ивета Иванова\nКара Делевин изостави емблематичната си руса коса и разкри, че вече не е блондинка.\nМоделката се е боядисала и вече е с по-тъмна коса - кестенява. В понеделник тя постна селфи в Instagram, на което показва, че е с нов цвят на косата и си е направила прическа тип шаг.\n"Блондинките се забавляват повече, но брюнетките...", написала е звездата към снимката.\nСтава ясно, е направата на шага е дело на стилистката на много знаменитости Мара Росзак, която работи в Западен Холивуд. За новия цвят на Кара пък се е погрижил Джейми Левин.\nОт "Pop Sugar" описват цвета като "шоколадов бадем".\nНа снимката Делевин демонстрира и интересен грим. Тя е със сенки за очи в цветовете на дъгата, които са нанесени на долния клепач.\nКара като брюнетка вижте в teenproblem.net\nОще по темата: красотакосабрюнетказвездиКара Делевин\nИво преди 2 дни\nВенчето от Мировяне пък стана блондинка.\nЗнам. Ама па че я земем ако може.\nДо 7 преди 2 дни\nНяма да те иска, тя си пада по жени.\nТая че я земем, ако ще и с гола глава да е.\nНЕВМЕНЯЕМ преди 2 дни\nСтана ли ви зелето?\nКара Клара на Крал Карло кларненити!\nА от доле когенцето русо ли е ?\nТази пък коя? Гадже на Ники Михайлов ли?\nHouse M.D. преди 3 дни\nИветче, никой не се интересува от някоя си Кара Делевин.\naham преди 3 дни\nКак решавате да пишете за абсолютно неизвестни момиченца и да ги правите по този начин известни? Някой ви плаща да пускате новини за такива хора или?


Keyfim Hotel - НАЙ-НИСКИ ЦЕНИ от agoda.com\nSelimiye Koyu Buruncuk Mevkii No: 44 Mugla, Selimiye, Бозбурун, Турция, 48000 - Покажи на картата\nПри посещение в Мармарис, в Azul Hotel Bistro ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Azul Hotel Bistro Ви осигурява възможно най-комфортния престой. Хотелът осигурява 24-часова рецепция, семейна стая, ресторант, бар, превоз с микробус, за да гарантира комфорта на своите гости.\nАтмосферата на Azul Hotel Bistro се усеща във всяка стая. Удобства като климатик, балкон/тераса са само някои от даденостите на обекта. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като частен плаж. Насладете се на несравнимото качество на услугите и престижното местоположение на Azul Hotel Bistro.


Съдът заседава по делото за убийството на Милен Цветков - Flashnews\nсряда, 14 април, 05:27\nСъдът заседава по делото за убийството на Милен Цветков\nСофийският градски съд ще гледа днес делото за смъртта на Милен Цветков. Подсъдимият за тежката катастрофа от миналия Великден, в която загина журналистът, е Кристиан Николов. Той е с най-тежката мярка за неотклонение „задържане под стража”.\nДелото тръгна по същество на 23 февруари и досега бяха разпитани свидетели.\nНавръх Великден 2020 година джипът, управляван от Николов, с висока скорост – 99 км/ч в градски условия, връхлетя върху автомобила на Милен Цветков, докато журналистът чака в колата си на червен светофар. Освен шофирайки с превишена скорост, тогава 22-годишният мъж бил зад волана под влиянието на три различни вида наркотични вещества – амфетамин, тетрахидроканабинол, кокаин.


Американци най-бързи над хърделите в Доха - Лека атлетика - Sportal.bg\n25 септември 2020 | 19:52 - Обновена\nАмериканска доминация имаше в бяганията на 110 метра с препятствия и на 100 метра с препятствия на Диамантената лига в Доха (Катар) тази вечер. При мъжете след два фалстарта се наложи Аарън Малет, който спечели с личен рекорд от 13.15 секунди (+0.3 м/сек). Швейцарецът Джейсън Джоузеф финишира втори с 13.40 секунди, а третата позиция зае британецът Дейвид Кинг с 13.54 секунди.\nНа 100 м/пр при дамите се наложи американката Пейтън Чадуик с 12.78 секунди (+1.1 м/сек), следвана от сънародничката си Талия Бруукс с личен рекорд от 12.86 секунди и от британката Синди Офили с 13.02 секунди.\nредактор - отдел "Спорт" Прочетена 337\nНай-модерните химици работят за тях :Р Рейтинг: 1 0


Джокович напусна турнира във Виена след странна игра и загуба от италианец - ШУМ.БГ\nИталианският тенисист Лоренцо Сонего поднесе голямата изненада на турнира във Виена, отстранявайки световния №1 Новак Джокович във фазата на четвъртфиналите. 25-годишният играч от Торино срази сърбина с 6:2, 6:1 след едва 70 минути.\nПобедата е най-голямата за Сонего в кратката му кариера. Освен това италианецът се класира за пръв път на полуфинал в турнир от сериите АТП 500. Там той може да срещне Григор Димитров, ако българинът победи Даниел Еванс.\nВ срещата Сонего спаси всички шест точки за пробив, които даде на Джокович. От своя страна сърбинът беше пробит пет пъти. Той игра слабо, а особено във втория сет поведението му беше странно, показвайки липса на желание да продължава на корта.\nУспехът е още по-ценен за Сонего, тъй като италианецът влезе в основната схема на турнира като щастлив губещ от квалификациите.Денят донесе още големи изненади заради отпаданията на Доминик Тийм и Даниил Медведев. Представителят на домакините, който е трети в света и втори поставен във Виена, получи контузия, но доигра срещата си с Андрей Рубльов. Въпреки това руснакът елиминира Тийм след 7:6 (5), 6:2.\nКевин Андерсън спря Медведев в два сета - 6:4, 7:6 (5).\n30.10.2020 21:21 277 0


Здраво бебе роди жена с COVID-19 от Добрич, лекари се борят за живота й – ProNews Dobrich\nBy Pro News Dobrich 31.03.2021 6962 4 comments\nРодилката от Добрич, която е с COVID-19, стана майка на здраво момченце, съобщи за Про Нюз Добрич началникът на АГ-отделение на Многопрофилната болница за активно лечение д-р Ивайло Петев. Бързият антигенен тест на бебето е отрицателен, очакват се резултатите от PCR-теста.\nСъстоянието на родилката обаче в момента е тежко, по думите на д-р Петев тя се влошава рязко вчера около 17.30 часа. Налага се да бъде интубирана. Направен е консулт с регионалния консултант по реанимация. След провеждане на параклинични изследвания скенер и други се установява, че има масивна двустранна пневмония.\nПрипомняме, че за родилката съобщи пред журналисти министърът на здравеопазването проф. Костадин Ангелов по време на посещението си в Добрич в събота. Тогава той информира, че жената е почти пред термин, в добро състояние е, няма опасност за живота и здравето й.\nТова е първа бременност на пациентката след ин витро процедура, сподели д-р Петев. По думите му е наблюдавана извън Добрич. Жената е диагностицирана с коронавирус в началото на миналата седмица поради оплаквания. Първо потърсва помощ в болницата в Добрич, но отказва хоспитализация. След като се свързва с наблюдаващия я гинеколог се връща отново в АГ-отделение, в което е приета миналия четвъртък.\nВ отделението започва лечението на бъдещата майка. Тя е настанена в една от специализираните стаи, които са за пациенти с COVID-19. Поради влошаване на параклиничните й изследвания се взе решение да бъде родоразрешена по спешност в неделя, обясни д-р Петев. На следващия ден обаче състоянието й се влошава. Появяват се данни на пристъпен задух, пада й сатурацията, не се повлиява от кислородотерапия. Това налага да бъде взето решение да бъде преведена в Ковид-реанимацията и да се продължи интензивното й лечение, включени са й допълнителни медикаменти.\nТогава жената е консултирана от регионалните консултанти по акушерство и гинекология и по реанимация, обясни д-р Петев. „Мнението и на двамата беше, че провежданото до момента лечение, свързано както с бременността, така и с COVID-19, е адекватно”, обясни лекарят. По думите му по отношение на коронавируса в момента нещата протичат мълниеносно.\nНачалникът на АГ-отделение сподели, че бебето е родено в добро състояние. Това е станало малко преждевременно, защото майката е родоразрешена в 35-а седмица. За момченцето грижи полагат в Отделението по неонатология. Д-р Петев предполага, че и PSR-тестът му ще е отрицателен.\nТой съобщи, че в момента в АГ-отделението на болницата в Добрич има и друга бременна, която е с ковид пневмония. Провежда се необходимото лечение и състоянието й се подобрява. Тя най-вероятно няма да се наложи да бъде родоразрешена в близко бъдеще, каза лекарят. По думите му състоянието й се следи и тя реагира добре на терапията.\n„Искам да кажа на всички пациенти, които имат нужда от помощ, че не са прокажени. Това, че имат Ковид, не означава, че не могат да получат необходимото лечение”, посочи д-р Петев. Той сподели, че наличието на пациенти с коронавирус води до отлив на други болни. „Ние не можем да ги върнем. Никога не сме го правили и никога няма да го направим. Те ще получат необходимото лечение, защото го заслужават”, категоричен е той.\nPingback: Подобрява се състоянието на двете родилки с Covid-19 в болницата в Добрич – ProNews Dobrich\nPingback: Лекарите в Добрич с поредно чудо – върнаха към живот родилка с Covid-19 – ProNews Dobrich\nPingback: Лекарите в Добрич спасиха живота на двете родилки с Covid-19 – ProNews Dobrich\nPingback: Днес изписаха двете родилки с Covid-19 от Добрич, вече са с бебетата си – ProNews Dobrich


gnezdoto.bg - Насиленото тяло - Маурицио Ступиджа - книга\nЕдна рана може да бъде облекчена, лекувана и да остави след себе си само белег. Но преживяното насилие наранява дълбокото усещане за себе си, собствената интимна репутация; не външният имидж и съвкупността от колективни оценки, изграждащи представата за дадена личност, а изкривява оценката на самия човек пред собствената му съвест. Това е книга за хората, които не смеят да говорят за преживяванията си, изпитват вина, че са жертви. Мадлен Алгафари нарича тази книга изцеляваща, защото може да помогне на хората, които не смеят да отидат на терапия.\nПсихо-телесен терапевтичен подход към травмата от насилие\nЕдна рана може да бъде облекчена, лекувана и да остави след себе си само белег. Но преживяното насилие наранява дълбокото усещане за себе си, собствената интимна репутация; не външният имидж и съвкупността от колективни оценки, изграждащи представата за дадена личност, а изкривява оценката на самия човек пред собствената му съвест. Това е книга за хората, които не смеят да говорят за преживяванията си, изпитват вина, че са жертви. Мадлен Алгафари нарича тази книга изцеляваща, защото може да помогне на хората, които не смеят да отидат на терапия. „Може да им помогне да намерят тази смелост, защото описва в детайли терапевтичния процес. Може и да бъде средство за самопомощ, без да има претенции да замести дълбочината и особената специфика на същинския терапевтичен процес при работата с такъв тип травма. Текстът може да е много полезен и за самите терапевти, защото работата с точно такива преживявания е изключително специфична и се отличава от подхода при преработване на друг тип душевни рани. Основният терапевтичен инструмент, цел и смисъл на този подход е Любовта.“\nФеноменология на насилието: тялото и умът в травматичната катастрофа\n1.1. Поредица от грешки\nЕдин ден в края на сеанса, в момента, в който се сбогувахме, спонтанно ми дойде да изпратя Валерия с жест, който при нея не бях използвал преди: погледнах я в очите топло и сърдечно, докато държах ръцете й отстрани, близо до раменете. Жест, който често използвах с моите деца, когато се опитвах да ги успокоя в моментите на неутешим плач или когато трябваше да изслушвам внимателно техните проблеми. Но и жест, който понякога използвах, за да ги укоря, гледайки ги право в очите.\nТози жест с моята пациентка очевидно беше продиктуван от това, че усещах големите й емоционални затруднения и обърканост. Не беше нещо изключително или извън нормата, тъй като моят модел на работа предвижда присъствието на тялото в сеанса, но от онова, което произлезе в онзи момент, аз промених начина си на работа с цяла поредица от хора, които идваха при мен на терапия.\nБях много изненадан, когато видях Валерия следващата седмица. Влезе, като само бегло ме погледна. Когато седна, не си свали якето и не ми проговори повече от минута, изключително дълъг за нея момент, тъй като бе свикнала веднага да започва да говори. Не беше предишният човек, когото бях свикнал да виждам. Нещо мистериозно се беше случило и аз имах странното усещане, че се намирам пред друг човек. Опитах се наум да си припомня хода на предния сеанс, но не открих нищо изключително или аномално: само спомена за разказа за нейните страдания, изтърпени в семейството, страдания, които я бяха хвърлили в състояние на дълбока самота.\nКогато най-накрая вдигна поглед към мен, получих потвърждение на това, което чувствах: погледът й се местеше неспокойно, сякаш не знаеше къде да гледа, а в същото време челюстта й беше стисната по категоричен начин. Приличаше на преследвано животно, което не знае дали да опита да избяга, или да строши каквото може. Никога не бях виждал тази Валерия!!! Но онова, което най-много ме изуми, бе нейният разказ: Това беше най-ужасната седмица в живота ми. След като излязох оттук, главата много силно ме заболя и вкъщи започнах да повръщам. Но не това е проблемът... Работата е там, че нещо в мен се пръсна... нещо, от което не мога вече да се отърва... Страх ме е, страх ме е и не разбирам какво се случва с мен... Главата ми е странно объркана и тази обърканост е толкова странна, че ми се струва, че я виждам... че почти я докосвам. Освен това усещам ръцете и краката си толкова тежки и така уморени, че ще полудея.\nБез съмнение ми описваше тревожно състояние, но все пак то не се връзваше с впечатлението ми, че тя бе „различна“ от себе си. Но обяснението дойде с думите, които произнесе веднага след това: Има обаче нещо, което трябва да кажа. Чувствам се като луда, но трябва да го кажа. Всичко започна миналия път, когато се сбогувахме... ръцете ви върху мен... Видях се заклещена в един ъгъл... хваната за ръцете... блокирана, без възможност да направя каквото и да било! Знам, че е абсурдно, но изпитах ужасен гняв, сякаш исках да изпотроша всичко... всичко ме отвращаваше!\nОбърках се, но в същото време се почувствах облекчен от факта, че започнах да разбирам какво се бе случило. Онзи бегъл и привидно невинен жест на сбогуване беше отприщил в паметта й нещо неприятно и травматично. „Направих грешка – започнах да си казвам наум, – не трябваше да минавам отвъд обикновеното ръкостискане. И все пак онзи контакт продължи само миг! Пък и намерението ми беше добро и в никакъв случай неуважително." Докато се борех в себе си с технически въпроси, опитвайки се да не изпадна в самоосъждане, тя отново поде разказа си: Мислех, че съм загърбила завинаги някои неща, обаче те се върнаха. Надявах се никога повече през живота си да не говоря за тях, но това, което се случи миналия път, ги накара да се върнат. И цяла седмица ми е зле и не мога да се отърся от това.\nДокато говореше, ме гледаше накриво, с израз на укор и показваше в същото време желание да се отдалечи от мен. Помислих, че това е обичайната реакция на пациентите пред изненадата да открият болките си по време на терапията. Знаех, че тази реакция изчезва в хода на работата, когато терапевтът е мил и съчувстващ към болезнените преживявания, но в същото време – твърд и решителен, продължавайки трудната работа на изследване на личната история на човека. След кратък момент на мълчание започнах да изследвам съдържанието на образите, на усещанията и на спомените на Валерия. Бях обзет от дълбока възбуда, нещо ми казваше, че можем да попаднем на важни неща, да изровим стари преживявания и да възстановим скъсани във времето нишки: т. е. да дадем смисъл и разберем всички онези неприятни ситуации, които оставаха неизменени и без обяснение в настоящия живот на Валерия.\n„Исках да спре, но накрая свикнах...“ Въпросите, които я бяха довели при мен, касаеха в действителност нейните любовни, или по-скоро псевдолюбовни връзки. Преминаваше от една история към друга, колекционирайки непрекъсната поредица от разочарования, измами, а понякога унижения, придружени от постоянното усещане, че „е използвана“.\nБе имала за първи път дълга връзка с „момче, което пласирало дрога и посещавало съмнителни и опасни среди“. Няколко пъти попадал в затвора и в комуни, а тя винаги оставала до него, поемайки риск пред закона, за да го защитава. Макар и съзнаваща нещастието, което си причинява, и въпреки че търсела различни начини, за да се отдели от него, никога сериозно не се усъмнила във връзката си, защото казваше: „Чрез него се чувствах свързана с корена.“\nСлед него повече не успяла да създаде трайни връзки, а по-скоро се натъквала на обречени на провал ситуации: женени възрастни мъже, мъже, които още не били излезли от родния си дом, насилници и други подобни „нещастни срещи“.\nВ онзи момент ми се струваше, че всички тези истории имат възможността да получат смисъл, който да ни отведе до нещо далечно и който можеше да доведе Валерия до мир със самата себе си. Митовете за „първичната сцена“ или за първичната травма действат във всеки терапевт, дори у най-съобразителния, и в моя случай ме подтикваха да опитам да разкрия скрития сюжет в живота на Валерия.\nБаща ми винаги е бил труден човек... постоянно ни тормозеше с неговите намеци и вулгарности... А майка ми никога не направи нещо, за да му попречи. Не знаех какво да правя, искаше ми се да спре, но накрая свикнах с това... и така никой вече не обръщаше внимание.\nОнова, което лека-полека започваше да изплува, е чест сценарий в някои семейства: заредена с двойственост атмосфера, сексуални намеци, баща без морални спирачки и майка – неспособна или направо неискаща да закриля дъщерите си. Това именно може да се определи като ситуация на психологическо насилие, поредица от връзки, характеризиращи се с постоянно нарушаване на личните граници („ще ти кажа неща, които нямаш никакво желание да слушаш, но ти налагам да ги слушаш“), постоянно объркване на ролите („аз съм баща ти, но в същото време ти говоря като любовник или ухажор“), насилие над волята („не те третирам като личност, а като предмет за използване или манипулиране“), негласно родителско съучастничество (майката показва привиден съюз с дъщерите, но е тясно обвързана с волята на бащата). Освен това го имаше характеризиращия елемент на сексуалността, изречена и фантазирана, който оцветява и дава специфично съдържание на подобна атмосфера. Налице бяха всички необходими елементи, които да дадат разбираема форма на историите на Валерия: насилническо семейство, което беше „произвело“ дъщери, склонни да създават връзки, които да продължат ситуациите на насилие, обърканост и унижение. И такива бяха в действителност сантименталните връзки на Валерия.\nДотук всичко изглеждаше, че протича добре, но беше само прелюдия към следващата ми „грешка“. Неудовлетворен от изхода на процеса, който се очертаваше, започнах да изследвам ситуацията в конкретността на детайлите: зададох няколко директни и изчерпателни въпроса, поисках информация за поведението на сестрите и на майката и после, като последен удар, се опитах да разбера дали бащата някога е минал от думи към действия, т. е. дали конкретно е правил някога нещо сексуално със или на Валерия.\nИ тук настъпи нова катастрофа в емоциите й и в нашите взаимоотношения. Валерия започна да се обърква, да увърта и да се откъсва емоционално от реалната и настояща ситуация, връщайки си онова изражение на лицето, което беше показала в началото на сеанса. Тялото й внезапно бе замръзнало като висящо над пропаст и цялото напрежение се бе събрало в невярващия ужас, изписан на лицето й. Правеше и малки движения с устата, сякаш искаше да каже или да изплюе нещо, но бяха само загатнати и после повторени мимики. Очевидно беше повторното й пропадане в пропастта, от която мъчително и едва се беше измъкнала, колкото очевиден беше и внезапният разрив във връзката й с мен и невъзможността следователно да продължи полезния и конструктивен диалог. „Пак сгреших – си казах – и сега отново не разбирам добре в какво точно.“\nЧак впоследствие разбрах значителната серия от грешки, които бях направил, идващи най-вече от мисълта, че мога да третирам случая на Валерия като всички други случаи, вярвайки, че изследването на потискания материал – въпреки страданието от процеса – ще й позволи да възстанови и реинтегрира части от себе си. Това, което се случваше постоянно, беше нейното пропадане в една непроницаема обърканост, отчуждаването й от мен и от себе си, глухото й, напълно неосъзнато страдание: сякаш имаше зона, отвъд която не можеше да се премине, зона, в която, ако стъпиш, задейства алармени системи за саморазрушение на системата. Трябваше абсолютно да променя начините на интервенция и преди всичко трябваше да разбера по-добре какво се случваше в света на чувствата и връзките на хора като Валерия.


Арестуваха мъж с боен арсенал, пребил сестра си -\nDartsNews\tPosted on 25.02.2018\nДве обвинения са повдигнати на 50-годишния Георги Табаков, който се барикадира в къщата си във Велинград и нападна сестра си, и заплаши с пушка охранител.\nОбвиненията са за закана за убийство и за притежание на незаконно оръжие. Табаков остава в ареста за 72 часа.\nВчера въоръжен мъж се барикадира в дома си във Велинград. Той беше задържан след часове полицейска блокада, а в дома му бяха открити оръжия и боеприпаси\nСвидетел на нападението над сестра му Невена е станала и дъщерята на Георги, която е ученичка в пети клас.\nПред bTV пострадалата от побоя Невена заяви, че Георги е заплашвал и майка ѝ.\nДъщерята на Георги е ставала свидетел и на тези заплахи.\nДо момента от страх жалби не са били подавани, но след вчерашния случай вече има такава. Невена заяви още, че знае за законното оръжие на брат си, което му е иззето през декември, но незаконните оръжия никога не ги е виждала.\nДнес предстои Районна прокуратура Велинград да удължи със 72 часа срока на задържането на мъжа от града, който на 24 февруари заплаши охранител с пушка. За това съобщава пресцентърът на ОД МВР – Пазарджик и припомня, че при ареста мъжът е бил с над 3.6 промила концентрация на алкохол в издишания въздух.\nСлучаят започнал със сигнал до частна охранителна фирма от жителка на Велинград. Тя алармирала, че брат й, Георги е дошъл да се саморазправя в жилището й. Пристигналият охранител бил заплашен с пушка, при което сигналът бил предаден на полицията.\nМеждувременно Георги Т., с оръжието си, се прибрал в къщата си. Униформените я блокирали и неутрализирали мъжа.\nВ къщата били открити бойна кабина, ловна гладкоцевна пушка и пневматична пушка с оптически прицел, преработена за стрелба с бойни патрони. В таванско помещение служителите се натъкнали на взривно вещество – амонит и детониращ шнур. Цялото количество оръжие и взривно вещество са иззети.\nPrevious PostЕвропа не се справя с интеграцията на мигрантите\nNext PostТорнадо взе жертви в САЩ\nМатис: Военните „да бъдат готови“ за Корея\nТежка катастрофа на изхода на Благоевград, има загинал


Извара пица - Рецепта стъпка по стъпка със снимки\nАз много обичам да готвя пица, но аз наскоро осъзнах, че много повече ми харесва бездрожжевое тестото. Така че искам да покажа как се готви творожную пица. За плънката се използва салам и сирене.\nМожете да променяте съставките на плънката, по своя преценка, но не забравяйте, че творожное тестото ще е по-вкусно, ако плънка ще даде сок и пропитает тестото.\nТестото върху изварата се оказва доста еластично и не става суха при выпекании. А тестото, както е известно, е в основата на вкусна пица.\nМляко — 8 Ст. лъжици\nРастително Масло — 8 Ст. лъжици\nЯйчен жълтък — 4 Броя\nБакпулвер — 1 Член. лъжица\nСиренето е твърдо — 200 Гр\nСалам — 250 Грама\nПодправка за пица — На вкус (или смес от сух босилек с риган)\nКраставица солено — 4 Броя\nКак да сготвим «Извара пица»\nЗа приготвяне на тестото разделете на четири жълтъка и счупи ги с вилица, добавете сол. След това към желткам, добавете 6 супени лъжици масло, сирене и мляко. Разбъркайте маса по този начин, за да се отървете от бучки в изварата. За тази цел може да използвате и пасатор. Две трети от част от брашното се смесва с пекарским на прах и добавете към творогу. Останалото брашно използвайте колкото е необходимо, за да се получи гъста еластична тесто.\nСега пригответе съставките за плънката. Нарязваме чушка на малки филийки. Също нарязани на салам и кисели краставици не са твърде големи парчета. Настъргва твърдо сирене на груби ренде.\nТестото разточете с помощта на точилка, постоянно дъждуване си и работната повърхност с брашно. Раскатанное тестото внимателно се поставят в тава. Аз устилаю хартия за печене с фолио и малко присыпаю си брашно. Намажете тестото доматено пюре и се поръсва отгоре подправки.\nВ тестото, сложете всички съставки на плънката. Аз първо выкладываю пипер и краставици, след това се поръсва с настъргано сирене. Отгоре выкладываю колбас, че тя запеклась във фурната, и при условие, мазнини, който пропитает останалите съставки.\nФурната предварително загрейте до 200 градуса. Печем пица трябва да е около 25 минути, докато тестото стане златист. Яде тази пица може да се топла веднага от фурната, и студена.\nСирене салата с шунка и зеленчуци\nМлада свинско, печена във фолио\nТелешка филе на костите\nТелешко, задушено в заквасена сметана


1930_03_09 Призовете ги на сватба - 1930 - Beinsa Douno\n1930_03_09 Призовете ги на сватба\n„И тъй, идете на кръстопѫтищата и,\nколкото намѣрите, призовете ги на сватба“.\nВажнитѣ думи отъ стиха сѫ: „Призовете ги на сватба“. За да се изясни тази истина, нужни сѫ редъ положения. Изясняването на истината е подобно на рисуване портрета на нѣкой великъ човѣкъ. Съ една чърта образъ не става. Хиляди чърти, безброй свѣтлини и сѣнки сѫ нужни на художника, за да нарисува образа на нѣкой великъ човѣкъ. Съ единъ ударъ върху камъка статуя не става. Много удари трѣбва да сложи скулпторътъ върху камъкъ и то не произволни, докато излѣзе отъ него статуя.\nТри нѣща сѫ потрѣбни на съвременнитѣ хора, за да се домогнатъ до новото, което иде въ свѣта. Тѣ сѫ: права мисъль, добри чувства и благородни постѫпки. Човѣкъ не трѣбва да има мисъльта на адвоката. Адвокатството е точило за ума. Човѣкъ не трѣбва да се стреми и къмъ мисъльта на сѫдията. Сѫдията е шивачъ, който крои споредъ кройкитѣ, които му сѫ дадени. Човѣкъ не трѣбва да се стреми къмъ морала на свещеника, който услужва на хората съ общоприети молитви. Въ това отношение свещеникътъ е подобенъ на готвачъ. Не е лошо да бѫде човѣкъ готвачъ, но той трѣбва да готви така, че клиентитѣ му да се чувствуватъ всѣкога здрави и весели. Ако тѣ ядатъ това, което готвачътъ е приготвилъ, и се разболяватъ, готвачътъ не е на мѣстото си. Ако дрехитѣ, които шивачътъ крои, не сѫ по мѣркитѣ на клиента, той не е на мѣстото си.\nСегашнитѣ хора се нуждаятъ отъ ново разбиране на живота и на природата. Старото разбиране носи такива противоречия, съ които нищо не се постига. Било е време, когато мостоветѣ се правѣли отъ сламки, понеже хората сѫ били леки. Днесъ, когато хората сѫ станали милиони пѫти по-тежки отъ миналитѣ епохи, мостоветѣ, презъ които минаватъ, трѣбва да бѫдатъ тежки, направени отъ здрави, желѣзни греди. Колкото по-голѣми и дебели сѫ гредитѣ, толкова по-добре. Съ други думи казано: Било е време, когато човѣкъ се е задоволявалъ съ малко, но днесъ той се нуждае отъ много нѣща. Малкото дете се задоволява съ малко храна, съ малко дрехи, но колкото повече расте, храната му се увеличава, разноскитѣ за него ставатъ по-голѣми. Кой е виновенъ за това? Растенето. Детето расте, става ученикъ въ първоначалното училище, после въ прогимназия, въ гимназия, докато най-после влѣзе въ университета, дето разноскитѣ му сѫ най-голѣми. Той иска да се развива въ умствено отношение, да придобива знания, вследствие на което бащата се затруднява все повече и повече. Кой е виновенъ за това? Сватбата. Бащата е присѫтствувалъ нѣкога на сватба и пожелалъ самъ да стане действуващо лице. Той се оженилъ, родило му се дете, за което днесъ трѣбва да работи, да печели, да му даде всички условия за развитие.\nКакво разбираме подъ думата „сватба“? Подъ думата „сватба“ ние разбираме ново културно дѣло, нова епоха, въ която хората, отъ всички краища на земята, се готвятъ да взематъ участие. Сватбата не подразбира ядене и пиене, но съединяване на две разумни сѫщества, чрезъ които се проявява Божественото. Едното сѫщество представя живота, а другото — условията на този животъ. Божественото се проявява само тогава, когато животътъ и условията се съединятъ въ едно цѣло. Колкото по-съзнателно става съединяването, толкова по-ценни сѫ придобивкитѣ. Ние се радваме на придобивкитѣ на живота и ги наричаме съ обща дума „култура“. Тѣ сѫ външната страна на културата, а не вѫтрешната. Външнитѣ придобивки не сѫ още истинска култура. Отъ външнитѣ придобивки на културата ние виждаме пѫтя, по който човѣчеството е минало. Човѣчеството е минало презъ петь раси: черна, жълта, червена, монголска и последната — днешната раса — бѣлата. Като изучавате живота, характера, проявитѣ на тия раси, виждате грамадното различие между бѣлата и предшествуващитѣ раси. Като разглеждате черепа, строежа на тѣлото на европееца, виждате голѣмата разлика между него и предшественицитѣ му. Ще кажете, че и тѣ сѫ души, като него. И тѣ сѫ души, но поставени въ различни форми и при различни условия. Двама майстори взиматъ две дъски отъ най-хубаво дърво, отъ което правятъ цигулки, и започватъ да работятъ. Единиятъ отъ тѣхъ може да направи цигулка отъ системата „Страдивариусъ“, която струва милиони лева. Отъ сѫщото дърво и другиятъ може да направи цигулка, която струва едва стотина лева. Тъй щото, не е достатъчно само човѣкъ да има мисли, чувства, душа, но важно е, съчетанието между тия мисли и чувства, важно е, какъ се изявява тази душа. Ако цигулката на нѣкой майсторъ не издава добри тонове, вината не е толкова въ материала, отъ който е направена, колкото въ съчетанието, въ строежа, който ѝ е даденъ. По строежъ тя не отговаря на техническитѣ изисквания на музиката. Да се стреми човѣкъ къмъ новото, това не значи, че трѣбва да се откаже отъ старото, но всѣки день да прибавя по нѣщо ново къмъ старото, да го усъвършенствува. Най-после, като му се даде по-съвършена форма, то се патентова. Това става въ всички занаяти и изкуства.\nСъвременнитѣ хора се нуждаятъ отъ ново разбиране на живота, изразенъ чрезъ нови форми, произлѣзли отъ нови мисли и чувства. Сегашнитѣ хора иматъ много знания, но понѣкога не могатъ да си помогнатъ съ своитѣ знания. Такива примѣри срѣщаме въ живота.\nВъ единъ отъ голѣмитѣ европейски градове имало единъ прочутъ лѣкарь-психиатъръ, при когото се стичали болни отъ цѣлата околность. Той завеждалъ единъ отъ институтитѣ на болницата за умопобъркани. Единъ день при него се явилъ единъ милионеръ съ своя умопобърканъ синъ. Той казалъ на лѣкаря: Господинъ професоре, обещавамъ ви голѣмо възнаграждение, ако излѣкувате сина ми. За да не ви създава голѣми безпокойства, оставямъ двама отъ слугитѣ си на ваше разположение, да се грижатъ за сина ми. Лѣкарьтъ приелъ болния и обещалъ на бащата, че ще направи всичко възможно да излѣкува сина му. Единъ день болниятъ успѣлъ да избѣга отъ стаята си и се качилъ на покрива на едно отъ болничнитѣ здания, високо четири етажа, отдето искалъ да скочи долу. Като видѣлъ това нѣщо, лѣкарьтъ се уплашилъ и започналъ да мисли, какво да прави, за да застави болния да слѣзе отъ покрива. Ако турятъ стълба, по която да се качи нѣкой на покрива, да свали болния, въ това време той може да се хвърли оттамъ. Лѣкарьтъ поглеждалъ натукъ — натамъ, търсилъ начинъ да свали болния. Около лѣкаря се събрали нѣкои отъ психичноболнитѣ, прислугата на болницата, но никой не се сѣщалъ, какъ да свалятъ болния. Най-после единъ отъ болнитѣ казалъ: Господинъ докторе, макаръ че всички ме считатъ за лудъ, но азъ ще ви покажа, какво трѣбва да направите, да заставите болния да слѣзе самъ. Дайте ми единъ трионъ. Слугитѣ веднага му донесли трионъ и се спрѣли отстрана, да видятъ, какво ще прави. Той се приближилъ къмъ зданието, взелъ триона въ рѫка и извикалъ къмъ болния: Слушай, или слизай долу, или сега ще започна да рѣжа зданието съ триона. Зданието ще се събори, и ти ще паднешъ въ развалинитѣ му. Като казалъ тия думи, той започналъ да рѣже съ триона единъ отъ ѫглитѣ на зданието. Въ този моментъ болниятъ извикалъ: Моля, дайте ми по-скоро стълба, да слѣза на земята. Така лудиятъ успѣлъ да свали сина на милионера отъ покрива на зданието.\nСъвременнитѣ хора трѣбва да се стремятъ къмъ такова знание, което сближава душитѣ имъ, което ги запознава едни съ други. Тази култура наричаме Божествена. Знанието пъкъ, съ което човѣкъ може да си помогне при всички критични случаи въ живота, наричаме Божествено. Истинската култура създава такива отношения между хората, които и вѣчностьта не може да заличи. Когато говоримъ за вѣчностьта, разбираме проявитѣ на благородното и възвишеното въ свѣта, които сѫ безъ начало и безъ край. Вѣчностьта крие въ себе си всички условия, които даватъ възможность на човѣка да постигне желанията на своята душа. Вѣчностьта съдържа всички условия и възможности за постижения. Това, което е непостижимо въ временния животъ, въ вѣчностьта е постижимо, защото Богъ живѣе въ вѣчностьта. Затова казваме: „Непостижимото за човѣка е постижимо за Бога“. Човѣкъ живѣе въ временния, въ преходния животъ, вследствие на което има само нѣколко допирни точки съ вѣчностьта, съ Божествения животъ. Единъ день, когато придобие повече допирни точки съ Божествения животъ, той ще го разбира добре и ще го живѣе. Когато бѫде готовъ за Божествения животъ, човѣкъ ще влѣзе въ него и ще носи отговорностьта за постѫпкитѣ си. Днесъ човѣкъ не е готовъ за възвишенъ животъ, затова не го допущатъ да влѣзе въ Божествения свѣтъ. Ако влѣзе въ този свѣтъ неподготвенъ, той ще се натъкне на такива нещастия, съ които не би могълъ да се справи.\nРазправятъ единъ интересенъ случай отъ живота на Соломона. Той ималъ единъ добъръ приятель, който билъ почти толкова богатъ, като Соломона. Единъ день приятельтъ му се отдръпналъ отъ него и престаналъ да го посещава. Соломонъ изпратилъ нѣколко отъ своитѣ слуги при него, да го питатъ, защо не дохожда вече при него. Най-после приятельтъ му самъ отишълъ при Соломона и му казалъ: Азъ съмъ недоволенъ отъ тебе, че при голѣмитѣ богатства, съ които разполагашъ, не пожела и на мене да дадешъ нѣщо за споменъ. Соломонъ не очаквалъ подобно признание и казалъ на приятеля си: Наистина, досега нищо не съмъ ти далъ за споменъ, никакъвъ подаръкъ не съмъ ти направилъ, но всичко това съмъ сторилъ съзнателно. Ти разполагашъ съ сѫщото богатство, съ което и азъ разполагамъ. Кое е онова, което мога да ти дамъ, за да те задоволя? Приятельтъ му отговорилъ: Материално богатство имамъ, не се нуждая отъ нищо, но азъ съмъ лишенъ отъ духовното богатство, съ което ти си надаренъ. Ти имашъ голѣми знания, знаешъ езика на всички животни и можешъ да се разговаряшъ съ тѣхъ. Научи ме поне на единъ езикъ. — Какъвъ езикъ искашъ да знаешъ? — Искамъ да зная езика на кучето, да разбирамъ, какво говорятъ кучетата помежду си. — Готовъ ли си да носишъ последствията на това знание? Който знае езика на животнитѣ, ще се натъкне на голѣми изпитания. — Готовъ съмъ на всичко. — Щомъ е така, ще те науча да разбирашъ езика на кучето.\nСоломонъ предалъ на приятеля си всички форми, знаци и правила за разбиране на езика на кучетата, и въ единъ день приятельтъ му могълъ вече да разбира този езикъ и да се ползува отъ него. Единъ день той чулъ, какъ неговитѣ голѣми, изхранени кучета се разговаряли съ едно малко кученце, влѣзло въ двора имъ заедно съ своя господарь — просякъ. Кученцето имъ казало: Мога ли да остана при васъ, да живѣя по-сносенъ животъ? Дотегна ми вече да придружавамъ своя господарь. Той по цѣли дни ходи да проси и почти нищо не изкарва. Вижте, ребрата ми се четатъ отъ слабость. Кучетата му отговорили: Можешъ да останешъ при насъ. Следъ нѣколко деня кравата на господаря ни ще умре, и ти ще се наядешъ до насита. Като чулъ този разговоръ, приятельтъ на Соломона заповѣдалъ на слугитѣ си на другия день още да занесатъ кравата на пазара и да я продадатъ. Слугитѣ изпълнили заповѣдьта на господаря си. Тѣ продали кравата и предали паритѣ на господаря си. Последниятъ си помислилъ: Чудно нѣщо! Защо Соломонъ ми каза, че ако разбирамъ езика на животнитѣ, ще се натъкна на нещастия? Ето, въ този случай, не само че нищо не изгубихъ, но даже спечелихъ нѣщо. Ако не знаехъ, че кравата ми ще умре, щѣхъ да я оставя въ обора да си живѣе. Следъ нѣколко деня тя щѣше да умре, и азъ щѣхъ да се принуда да я изхвърля, безъ да получа нѣщо отъ нея. Малкото кученце пакъ посетило големитѣ кучета, но тѣ му казали: Съжаляваме, че и сега нѣма, какво да хапнешъ. Господарьтъ продаде кравата си. Ще почакашъ още малко: коньтъ на господаря ще умре. Ела следъ нѣколко деня, ще има ядене за тебе. Като чулъ разговора на кучетата, господарьтъ продалъ коня си и казалъ: И тукъ спечелихъ. Кученцето пакъ дошло, но му казали сѫщото: Съжаляваме, че и днесъ не можешъ да си хапнешъ. Господарьтъ продаде и коня си. Още една надежда има за тебе. Тѣзи дни ще умре господарката ни, и по този случай ще има за ядене много нѣща. Като чулъ и този разговоръ на кучетата, господарьтъ се ужасилъ и си казалъ: Какво да правя сега? Жена ми ще умре. Да я продамъ, както направихъ съ кравата и съ коня си, не може. Какъ да разреша този въпросъ? Като се видѣлъ въ невъзможность самъ да се справи, той отишълъ при Соломона, разказалъ му цѣлата работа и го запиталъ, какво да прави. Соломонъ му отговорилъ: Сега не остава нищо друго, освенъ да се разведешъ съ жена си. Умрѣлъ и разведенъ човѣкъ е едно и сѫщо.\nМнозина постѫпватъ като приятеля на Соломона: кравата си продаватъ, коня си продаватъ, но като дойдатъ до жена си, не знаятъ, какъ да постѫпятъ. Следователно, дойдемъ ли до културното или Божественото дѣло, което засѣга човѣшката душа, тогава разбираме, какво нѣщо е човѣкътъ. Само при това положение виждаме, че човѣкъ е нѣщо повече отъ умъ, отъ сърдце, отъ душа и отъ духъ. Нѣкога човѣкъ е билъ умъ, но сега е повече отъ умъ; нѣкога е билъ сърдце, но сега е повече отъ сърдце; нѣкога е билъ душа, но сега е повече отъ душа; нѣкога е билъ духъ, но сега е повече отъ духъ. Като съберете ума, сърдцето, душата и духа на едно мѣсто и получите отъ тѣхъ едно сложно съединение, получавате това, което наричате човѣкъ. Човѣкъ носи качествата на ума, на сърдцето, на душата и на духа заедно, но самъ по себе си човѣкъ е сѫщество, което по качества не прилича на отдѣлнитѣ елементи, които го съставятъ. Той е сложно сѫщество, съ съвършено нови качества отъ елементитѣ, които влизатъ въ него. Не е ли сѫщото и въ химията? Взимате, запримѣръ, водородъ и кислородъ, съединявате ги и получавате вода, която има съвършено различни свойства отъ тия на водорода и на кислорода. Взимате натрий и хлоръ, съединявате ги и получавате готварска соль, която нѣма нищо общо съ взетитѣ елементи натрий и хлоръ. Какво става при съединяването на елементитѣ, че новополученото тѣло не прилича по свойства на взетитѣ, не се знае. Навѣрно въ съединението влиза нѣщо ново. Значи, и за човѣка казваме, че е нѣкакво ново съединение, получено отъ нѣколко елемента, но какво представя новото тѣло, никой не знае. Всички изучаватъ човѣка анатомически, физиологически, психически, но малцина знаятъ, какво въ сѫщность е човѣкъ. Като дете, човѣкъ се оглежда въ огледалото и казва: Азъ съмъ. Той се оглежда като момъкъ и казва: Азъ съмъ. Оглежда се и като жененъ, като възрастенъ, като старъ дѣдо и все казва за себе си: Азъ съмъ. Въ сѫщность, детето и дѣдото приличатъ ли си? Грамадна разлика има между детето и дѣдото, но въпрѣки това, като погледне портрета си, дѣдото казва: Азъ съмъ това. За да каже дѣдото, че и като дете, и като юноша, и като възрастенъ е билъ все той, това показва, че въ човѣка има нѣщо, което не се измѣня. Външно тѣзи образи се различаватъ, но вѫтрешно има нѣщо, което остава неизмѣнно. Не е важно, че човѣкъ се измѣня и външно, и вѫтрешно; важно е да знае, защо се измѣня.\nКогато не може да си обясни нѣщата, човѣкъ казва: Такава е волята Божия. Когато не иска да плати дълга си, казва: Нѣмамъ пари. Когато не иска да свърже приятелство съ нѣкого, казва: Не те обичамъ. Когато не иска да учи, казва: Нѣмамъ разположение къмъ науката. Това не е оправдание. Къмъ какво има човѣкъ разположение? Къмъ ядене и пиене. Когато се откаже отъ учене, отъ ядене и пиене, какво остава отъ човѣка? Ако се откаже отъ всичко, човѣкъ трѣбва да се видоизмѣни, да приеме нова форма. Обаче, за това се изискватъ нови условия. Има задачи, които човѣкъ трѣбва да реши днесъ, при даденитѣ условия. Не ги ли реши още днесъ, той ще се намѣри при трудни условия. Животътъ е пъленъ съ задачи, които изискватъ правилно решение. Не е достатъчно да кажете, че вѣрвате въ Бога, или че сте вѣрващъ, но вѣрата ви трѣбва да бѫде силна. Като приложите вѣрата си, трѣбва да имате нѣкакъвъ резултатъ. Вѣрата поставя човѣка въ правата посока на живота, но това още не е достатъчно. Като не разбиратъ смисъла и изискванията на живота, нѣкои казватъ, че освенъ вѣра нищо друго не имъ трѣбва. Споредъ тѣхъ, човѣкъ не се нуждае отъ наука, отъ музика, отъ изкуство. Не, човѣкъ се нуждае отъ вѣра, отъ знание, отъ музика и изкуство и отъ много нѣща още. Ако всичко се постига съ вѣра, какво ще кажатъ вѣрващитѣ? Постигнали ли сѫ всичко? Тѣ вѣрватъ, че ще станатъ учени, а не сѫ станали; тѣ вѣрватъ, че ще забогатѣятъ, а не сѫ богати; вѣрватъ, че ще оздравѣятъ, а при това постоянно боледуватъ. Каква вѣра е тази, която нѣма постижения? Какво се ползува човѣкъ отъ вѣра безъ постижения? Ще кажете, че съ вѣра по-лесно се живѣе. Животнитѣ нѣматъ вѣра като човѣка, но и тѣ живѣятъ като него: и човѣкътъ, и животнитѣ иматъ радости. И човѣкътъ, и животното се ползуватъ отъ благата на живота. И животното диша въздухъ, пие вода, храни се, ползува се отъ свѣтлината и топлината на слънцето, безъ да вѣрва въ нѣщо.\nЗа да се справи съ известни мѫчнотии, болести и изпитания, човѣкъ трѣбва да потърси разрешението имъ вѫтре въ себе си, а не отвънъ. Запримѣръ, ако ви дойде нѣкаква болесть, вие прибѣгвате до лѣкари. И лѣкарьтъ помага, но ако човѣкъ самъ не си помогне, никаква външна помощь не може да го спаси. Болеститѣ не сѫ нищо друго, освенъ низши сѫщества, които влизатъ въ него и започватъ да се размножаватъ за негова смѣтка. На наученъ езикъ тия сѫщества се наричатъ микроби. За освобождаване на човѣка отъ тия сѫщества, Христосъ казва, че това може да стане само съ постъ и молитва. Микробитѣ сѫ подобни на войска, която напада града и го разрушава. Една силна войска може въ една нощь да разруши града. За тѣзи войници Христосъ казва: „Този родъ не може да излѣзе, освенъ съ постъ и молитва“.\nКакво представя молитвата? Молитвата подразбира връзка на човѣшката душа съ Първата Причина на нѣщата. Постътъ пъкъ подразбира отнемане храната на войската. Щомъ лишите войската отъ храна, тя се принуждава да отстѫпи. Има прости, но естествени начини за лѣкуване. Който знае тия методи, той може да лѣкува и най-страшнитѣ болести. Запримѣръ, чумата, отъ която хората се плашатъ, се лѣкува съ гореща вода. Болниятъ отъ чума трѣбва да се отдѣли отъ здравитѣ и на всѣки часъ да му се дава по една чаша гореща вода. Като пие водата, серумътъ въ кръвьта, който служи за храна на микробитѣ, се разредява, и тѣ постепенно преставатъ да се размножаватъ. Презъ време на болестьта никаква храна не трѣбва да се употрѣбява. Връзката на човѣка съ Бога представя силна динамична мисъль, която се отразява върху микробитѣ като електрични свѣткавици. Така атакувани отъ две страни, чрезъ обстрелване и чрезъ гладъ, тѣ преставатъ да се размножаватъ и умиратъ. Достатъчно е 24 часа усилена война съ микробитѣ на чумата, за да ги заставите да излѣзатъ вънъ отъ организма. Болеститѣ не сѫ нищо друго, освенъ война на човѣка съ низши сѫщества. Като воюва известно време, човѣкъ се калява постепенно и става по-здравъ. Болеститѣ допринасятъ особено много за женственитѣ, мекушави натури. Забелязано е, че следъ като боледуватъ известно време, тѣ ставатъ по-мѫжествени, по-смѣли по характеръ. Мекушавитѣ хора се подаватъ на болести повече, отколкото мѫжественитѣ, смѣли натури.\n„Идете на кръстопѫтищата и, колкото намѣрите, призовете ги на сватба“. Защо трѣбвало да канятъ на сватба хората отъ кръстопѫтищата? Защото ученитѣ, знатнитѣ, които първи били поканени, се отказали да дойдатъ. Тогава господарьтъ казалъ на слугитѣ си, да отидатъ по кръстопѫтищата и, колкото клосни, сакати, хроми, слѣпи намѣрятъ, да ги поканятъ на сватба. Ученитѣ и знатнитѣ видѣли, че не е лесна работа да се отзовешъ на поканата на този великъ господарь. Сега и вие сте поканени въ този вѣкъ, да присѫтствувате на сватба. Сватбата е културно дѣло, на което ви канятъ да присѫтствувате. Какво означава сватбарската дреха? Тя означава новото разбиране за живота. Ако не може да се облѣче въ сватбарска дреха, човѣкъ не може да има новъ мирогледъ за живота. И обратно: Който не си изработилъ новъ мирогледъ за живота, не може да се облѣче въ сватбарска дреха. Новата култура, която иде, иска хора съ нови разбирания. Влѣзатъ ли съ старитѣ си възгледи и навици, господарьтъ на свѣта ще дойде и ще ги изпѫди вънъ. Новата култура не приема хора съ стари дрехи, съ стари разбирания и съ стари навици. Всѣки трѣбва да се облѣче съ нови дрехи и така да влѣзе въ новата култура. Той трѣбва да има нѣкаква опитность за това, какво представя Първата Причина и какъ действува въ свѣта. Човѣкъ трѣбва да има нѣкаква опитность и за великитѣ, гениалнитѣ хора, да се свърже съ тѣхъ. Всички хора говорятъ за Мойсей, за Буда, за Конфуци, за пророцитѣ, за апостолитѣ, за Христа, но не сѫ свързани съ тѣхъ. Ако ги запитате, кѫде се намиратъ тия хора, тѣ не могатъ да кажатъ нищо, не знаятъ, кѫде сѫ. Интересуватъ ли се великитѣ и гениални хора, които сѫ живѣли въ далечното минало, отъ новата култура? Не само че се интересуватъ, но тѣ сѫ основа на тази култура. Всички възвишени и благородни души отъ всички раси и епохи, отъ всѣки народъ, които сѫ работили за повдигането на човѣчеството, и днесъ продължаватъ да работятъ. Мойсей, Буда, Мохамедъ, Хермесъ, всички пророци, апостоли, както и Христосъ, и днесъ работятъ така, както сѫ работили нѣкога.\nАпостолъ Павелъ казва: „Има тѣло естествено, има и тѣло духовно“. Подъ думата „естествено“ тѣло, Павелъ разбира физическото тѣло на човѣка. Значи, има хора, които живѣятъ едновременно въ двата свѣта: съ физическото си тѣло тѣ живѣятъ на земята, между хората, а съ духовното си тѣло живѣятъ на небето, между възвишенитѣ сѫщества. Вечерь тѣ събличатъ физическото си тѣло и оставатъ съ духовното, съ което посещаватъ духовния свѣтъ. Значи, тѣ работятъ едновременно и въ двата свѣта. Докато не развие духовното си тѣло, човѣкъ не може да отиде въ духовния свѣтъ и да разбере, какво представя той. Тази идея е отвлѣчена, но тя може да стане понятна, като си представите, запримѣръ, цигулката. Външната форма на цигулката, дъскитѣ, отъ които е направена, представя физическия свѣтъ. Струнитѣ, космитѣ на лѫка представятъ органическия свѣтъ. Обаче, ако не дойде цигуларьтъ, разумностьта въ свѣта, и не впрегне двата свѣта въ едно, нищо не може да излѣзе. Чрезъ цигулката разумностьта предава своята мисъль. Чрезъ ларинкса си пѣвецътъ сѫщо предава своята мисъль. Следователно, ако не владѣе физическия и органическия свѣтъ, човѣкъ не може да владѣе психическитѣ сили въ живота. Докато не познава добре физическия и органическия свѣтъ, човѣкъ не може да бѫде господарь на психическия. Той трѣбва да има на разположение цигулка, съ която да е свързанъ съ физическия свѣтъ. После той трѣбва, да има струни и лѫкъ, за да се свърже съ органическия свѣтъ. Най-после, той трѣбва да има артистични способности, да знае, какъ да свири.\nСъвременнитѣ хора сѫ призвани на земята да работятъ. Въпрѣки това тѣ искатъ да бѫдатъ щастливи. Ако не бѫдатъ щастливи на земята, поне на небето да бѫдатъ щастливи. Човѣкъ трѣбва да знае, че преди да добие щастие, той трѣбва да работи. На земята ли ще бѫде, или на небето, навсѣкѫде трѣбва да работи. Нѣкои казватъ, че Христосъ ги е спасилъ. Ако сѫ спасени, тѣ сега, именно, трѣбва да работятъ, да служатъ на Бога. Да служи човѣкъ на Бога, това значи, да се е отрекълъ отъ себе си. Въ притчата за бедния Лазаръ се казва, че когато заминалъ за онзи свѣтъ, Лазаръ влѣзълъ въ лоното на Аврама. За да влѣзе въ лоното на Аврама, той се отрекълъ отъ себе си. Като видѣлъ Лазара въ лоното на Аврама, богатиятъ помолилъ Аврама да изпрати Лазара при него, да накваси малко устнитѣ му съ вода. Аврамъ му казалъ, че това е невъзможно. Богатиятъ се обърналъ пакъ къмъ Аврама съ молба, да изпрати Лазара повторно на земята, за да покаже на братята му, какъ трѣбва да живѣятъ. Аврамъ му отговорилъ, че това е невъзможно. Лазаръ е завършилъ своето развитие на земята. Братята на богатия има кого да слушатъ. Нека приложатъ учението на Мойсея, който имъ е казалъ, какъ трѣбва да живѣятъ. Ако не слушатъ Мойсея, и да възкръсне Лазаръ отъ мъртвитѣ, тѣ пакъ нѣма да го слушатъ.\nВсички хора искатъ да имъ се каже нѣщо за онзи свѣтъ. Не е важно, какво могатъ другитѣ хора да ви кажатъ за онзи свѣтъ. Всѣки човѣкъ трѣбва самъ да отиде на онзи свѣтъ, да види, какъ е устроенъ той и, като се върне на земята, да приложи това, което е видѣлъ. Онзи свѣтъ е източникътъ, отъ който излизатъ всички идеи. Следователно, всички идеи, всички енергии, които човѣкъ носи въ себе си, сѫ донесени отъ онзи свѣтъ. Кой ги е донесълъ? Човѣкъ самъ ги е донесълъ. Значи, преди да слѣзе на земята, човѣкъ е живѣлъ въ невидимия свѣтъ. Той е слѣзълъ на земята заедно съ живота. Нѣкои казватъ, че човѣкъ е произлѣзълъ отъ клетка. Ако подъ думата „клетка“ хората разбиратъ малкия животъ, тѣ сѫ прави. Малкиятъ животъ може да създаде голѣмия, но дали човѣкъ може да произлѣзе отъ клетка, това е въпросъ, който се нуждае отъ доказателства. Човѣкъ е излѣзълъ отъ живота. Единственото реално нѣщо въ свѣта е създадениятъ животъ, съ който човѣкъ е свързанъ. Докато човѣкъ е свързанъ съ този животъ, въ проявитѣ на неговото съзнание сѫществува единство. Неговитѣ мисли, чувства и постѫпки сѫ свързани въ едно цѣло. Щомъ се прекѫсне тази връзка, прекѫсва се единството между мислитѣ, чувствата и постѫпкитѣ на човѣка.\nИ тъй, когато разбере малкия животъ въ себе си, човѣкъ може да разбере и голѣмия. Колкото и да е малъкъ този животъ, той крие въ себе си динамични сили. И кибритената клечка съдържа микроскопическа енергия, но тази енергия произвежда голѣми резултати. Колкото слабъ и малъкъ да е човѣкъ, той крие въ себе си Божествена енергия, която го прави мощенъ и великъ. Благодарение на тази енергия той може да видоизмѣни своето съзнание. Когато лѣкарьтъ помага на болния, къмъ неговото желание да му помогне се прибавя желанието, вѣрата и усилието на самия боленъ да оздравѣе. Законътъ на вѣрата подразбира съединение на два ума. Искате ли вѣрата ви въ нѣщо да даде резултатъ, два ума трѣбва да се съединятъ въ едно. Ако ученикътъ не вѣрва въ ума на своя учитель, и ако учительтъ не вѣрва въ ума на своя ученикъ, нищо не може да се постигне. Ако двама души, които се обичатъ, не вѣрватъ въ ума и въ сърдцето си, нищо нѣма да постигнатъ. Вѣрата се явява като съединителна нишка въ живота на човѣка. Любовьта пъкъ ражда живота. Безъ любовь никакъвъ животъ не може да се прояви.\nИ тъй, хората се стремятъ къмъ щастливъ животъ, но отде ще дойде този животъ, и тѣ не знаятъ. Щастието се обуславя отъ много нѣща. За да бѫде щастливъ, човѣкъ трѣбва да има добре устроенъ организъмъ, съ здравъ и добре развитъ мозъкъ, съ здраво сърдце, здрави дробове, здравъ стомахъ и т. н. Освенъ това, той трѣбва да има хигиенично жилище, здрави и хубави дрехи, здравословна храна и др. Отде ще дойдатъ тия нѣща? Не е достатъчно само да желае тия нѣща, но човѣкъ трѣбва да знае, какъ да ги придобие. Щастието се обуславя още отъ красиви, правилни отношения между родителитѣ и децата. Днесъ такива отношения рѣдко се срѣщатъ. Мѫжътъ иска да господствува надъ жената съ своя умъ, т. е. съ мѫдростьта. И жената иска да господствува надъ мѫжа съ сърдцето си, т. е. съ любовьта. Желанието на мѫжа да господствува надъ жената и желанието на жената да господствува надъ мѫжа се изразява често въ най-груба форма: мѫжътъ търси жена да му слугува, и жената търси мѫжъ да я храни и да ѝ слугува. Щомъ се зароди това желание между тѣхъ, двамата губятъ силата си, и любовьта ги напуща. Любовьта изключва всѣкакво насилие. Тя действува между хората само тогава, когато тѣ вършатъ всичко по свобода, доброволно. Всѣки човѣкъ има желание да бѫде свободенъ, самъ да пожелае да направи нѣщо за своя ближенъ. Заставите ли го насила да направи добро на нѣкого, той веднага ще ви се противопостави. Нѣма законъ въ свѣта, който може да застави нѣкого да обича. Нѣма законъ въ свѣта, който може да застави нѣкого да учи, да стане ученъ човѣкъ. Въ свѣта сѫществуватъ условия, които благоприятствуватъ на човѣка да стане добъръ, ученъ, да прояви любовьта си, но ако той не използува условията, нищо не може да постигне.\n„Идете на кръстопѫтищата и колкото намѣрите, призовете ги на сватба“. Царьтъ поканилъ всички културни хора на сватба, да имъ покаже новъ начинъ на живѣене. Яденето и пиенето показватъ единъ родъ условия, а сватбата показва новитѣ принципи, които идатъ въ свѣта. Когато хората се женятъ, това показва, че настѫпва нова епоха въ свѣта. Днесъ повечето хора се женятъ, безъ да знаятъ защо: тѣ раждатъ деца, безъ да знаятъ защо; тѣ вѣрватъ въ Бога, безъ да знаятъ защо; отричатъ Бога, безъ да знаятъ защо. Не е лошо, че отрича или потвърждава нѣщата, но човѣкъ трѣбва да знае, защо ги отрича и защо ги потвърдява. Човѣкъ трѣбва да бѫде честенъ въ всички свои прояви. Човѣкъ трѣбва да бѫде честенъ и като вѣрващъ, и като безвѣрникъ. Въ какво вѣрва човѣкъ, не е важно; важно е, че вѣрващиятъ и безвѣрникътъ иматъ еднакви отношения къмъ реалностьта на живота, както и къмъ свѣтлината. Тя изгрѣва еднакво за всички хора. Дойдемъ ли, обаче, до разбиранията на хората за свѣтлината, тѣ се различаватъ. Каквито да сѫ разбиранията имъ, съ това качествата на свѣтлината не се измѣнятъ. Хората възприематъ свѣтлината по различенъ начинъ, въ зависимость отъ това, дали я възприематъ чрезъ любовьта, чрезъ мѫдростьта, или чрезъ истината. Това различие произвежда различни резултати върху самия човѣкъ.\nСъвременнитѣ хора се стремятъ къмъ нѣщо ново, безъ да подозиратъ, че, за да придобиятъ новото, тѣ трѣбва да минатъ презъ християнството. То е предговоръ къмъ новата култура, която иде сега въ свѣта. Новата култура изисква хора, които живѣятъ въ пълно единство помежду си. Това се постига само тогава, когато дадатъ ходъ на Божественото въ себе си. Когато човѣкъ се а хармонизиралъ, въ който свѣтъ и да влѣзе, той лесно се справя съ него. Той познава законитѣ, които действуватъ въ свѣта. Ако влѣзе въ причинния свѣтъ, той разбира причинитѣ и последствията на нѣщата и чрезъ тѣхъ си обяснява противоречията въ живота; ако влѣзе въ умствения свѣтъ, той разбира законитѣ, на които се подчинява умътъ; влѣзе ли въ астралния свѣтъ, той разбира законитѣ, на които се подчинява сърдцето; най-после, ако влѣзе въ физическия свѣтъ, той разбира добре законитѣ, които управляватъ тѣлото т. е. материята. Следователно, такъвъ човѣкъ живѣе въ „нирвана“, мѣсто на пълна хармония и блаженство. Щомъ познава законитѣ на всички свѣтове и ги прилага, човѣкъ познава Бога и никога не поставя предъ себе си въпроса, сѫществува ли Богъ, или не.\nКато говоря за блаженство, за вѣра въ Бога, нѣкои се запитватъ, вѣрно ли е това, или не. Това не се доказва, но се опитва. Какъ ще докажете на човѣка, че огъньтъ изгаря? Ако го хвърлите въ огъня, той непосрѣдствено ще опита свойствата на огъня. Днесъ всички хора живѣятъ въ Бога. Трѣбва ли да ги убеждаваме въ това? Който отрича Бога, съ това той изпитва хората, иска да разбере, какъ мислятъ тѣ по този въпросъ. Въ сѫщность, дълбоко въ себе си той вѣрва въ Бога. Като изучавате проявитѣ на хората, ще видите, че тъкмо тия които минаватъ за безвѣрници, вѣрватъ не само въ единъ, но въ много богове. Често тѣ биватъ по-суевѣрни отъ вѣрващитѣ. Много писатели, поети сѫ крайно суевѣрни. Тѣ се свързватъ съ известни часове, дни, месеци презъ годината, или съ нѣкакви предмети и вѣрватъ, че, ако предприематъ нѣкаква работа презъ тия часове, дни или месеци, всичко ще имъ се нареди добре. Или, ако напишатъ нѣщо съ своето златно перо, работата имъ ще се нареди добре. Споредъ мене, нѣма безвѣрници въ свѣта. Защо? Защото вѣрата е специфиченъ органъ въ човѣшкия мозъкъ, безъ който той не може да се проявява. Въпросъ става за степеньта на човѣшката вѣра, а не за това, има ли вѣра човѣкъ или нѣма. Въ нѣкои хора вѣрата е по-добре развита, отколкото въ други. Изобщо, нѣма човѣкъ въ свѣта, въ когото вѣрата да не е развита. Повече или по-малко развита, но човѣкъ все вѣрва въ нѣщо. Това показва, че въ човѣка има специфиченъ центъръ на вѣрата.\nКато говоримъ за вѣрата, ние не разбираме онѣзи повърхностни вѣрвания. Като се основаватъ на своитѣ вѣрвания, мнозина мислятъ, че докато сѫ на земята, ще страдатъ и ще се мѫчатъ. Щомъ отиватъ на онзи свѣтъ, тамъ ги очаква блаженство. Тѣ сѫ на кривъ пѫть. Човѣкъ не е дошълъ на земята да страда и да се мѫчи. Въпрѣки това, хората страдатъ. Защо? Защото не прилагатъ Божиитѣ закони. Тѣ не уповаватъ на Бога, вследствие на което живѣятъ съ страхъ. Ако нѣкой се простуди, веднага тича при лѣкарь, страхува се да не умре. Децата заболяватъ лесно, поради това, че ядатъ, каквото имъ попадне. Ако детето е плачливо, за да го заставятъ да не плаче, майката му дава нѣкакъвъ плодъ — ябълка, или круша, да се залъгва. Детето хапне отъ плода малко и, ако не може да го сдъвче, стомахътъ му се разстройва. Следъ това майката се чуди, какво е станало съ детето, че е заболѣло. Нѣма какво да се чуди. Тя трѣбва да го пази отъ твърди храни. За да му помогне, трѣбва да му даде очистително. Като се очисти стомахътъ му то ще оздравѣе. Това срѣдство се отнася не само до малкитѣ деца, но и до възрастнитѣ. За да не се разстройва стомахътъ имъ, тѣ трѣбва да ядатъ бавно и да дъвчатъ храната си добре. Ако не спазватъ тия правила при храненето, стомахътъ имъ ще се разстрои и следъ това трѣбва да взиматъ очистително, да подобрятъ състоянието си. Нѣкой яде бързо, иска часъ по-скоро да отиде въ магазина си, да продава стоката си. Той не мисли, че като яде бързо, ще разстрои стомаха си и ще изгуби повече време, отколкото, ако се нахрани спокойно. Търговецътъ трѣбва да бѫде уменъ, да има знания, да разбира условията. Ако знае условията на живота, той ще разбира, коя година е добра за търговията, каква стока да купи и т. н. Каквото предприятие и да започне, човѣкъ трѣбва да знае, благоприятенъ ли е моментътъ, въ който започва работата. Нѣкой започва да строи кѫща, която струва триста хиляди лева и разчита на своята голѣма заплата. Тъкмо направи кѫщата и го уволняватъ отъ служба. Ето едно неблагоприятно условие, което той не е предвидилъ. Следъ това ще каже, че волята Божия била такава. Това не е волята Божия. Когато предприема нѣкаква работа, човѣкъ трѣбва да познава условията, отъ които тя се опредѣля. Това не значи, че човѣкъ трѣбва да се страхува. Ако иска да има успѣхъ въ работитѣ си, човѣкъ трѣбва да се освободи отъ своя вѫтрешенъ страхъ. Той се страхува да не умре, да не се мѫчи. Като се е родилъ, човѣкъ непрѣменно ще умре. Като иска да постигне нѣщо, той ще се труди и ще се мѫчи. Смъртьта е неизбѣжна, мѫчението — сѫщо, но като живѣе, човѣкъ трѣбва да живѣе като истински човѣкъ.\n„Идете на кръстопѫтищата и, колкото намѣрите, призовете ги на сватба“. Представете си, че единъ день дойдатъ посланници при васъ и ви поканятъ на сватба. Какво ще кажете? Ще се зарадвате, че ви канятъ на това културно дѣло. Ако носите въ ума си идеята за Бога, какъ ще докажете на хората Неговото сѫществуване? Вие ще имъ говорите за Бога, за Неговитѣ закони, а при това сами нѣмате вѫтрешна хармония, вѫтрешно единство. Въ сегашния вѣкъ има около 500 милиона християни, въпрѣки това между тѣхъ сѫществуватъ голѣми противоречия и недоразумения, каквито въ миналото не сѫ сѫществували. Какъ ще си обясните тѣзи противоречия? Противоречията показватъ, че между сегашнитѣ християни нѣма любовь. Тѣ сѫ хора повече на догматизъма, отколкото на любовьта. Ще кажете, че вѣра е нужна на хората. Христосъ не бѣше човѣкъ на вѣрата, но на любовьта. Той казваше: „Ако ме любите, ще упазите моитѣ заповѣди“. Той проповѣдваше на хората за любовьта, а не за вѣрата.\nСледователно, силата на човѣка седи въ любовьта, а не въ вѣрата. Любовьта е новото, което трѣбва да се приложи въ свѣта. Ние не говоримъ за обикновената човѣшка любовь, но за Божията Любовь. Приложите ли Божията Любовь въ живота си, вие ще бѫдете здрави, силни, учени, щастливи. Човѣкътъ на любовьта носи радость и миръ навсѣкѫде: и въ обществото, и въ цѣлия народъ. Въ който день човѣкъ приеме любовьта, всички противоречия и страдания въ живота му ще изчезнатъ. Ако поетътъ, писательтъ, учениятъ, музикантътъ възприематъ любовьта, тѣхнитѣ произведения ще иматъ сила да преобразятъ човѣка. Всѣки, който прочете или чуе едно произведение, написано съ любовь, ще се преобрази коренно. Въ него ще стане корененъ превратъ. Каква поезия, наука, музика е тази, която не може да преобрази човѣка и да го застави да направи нѣкаква велика жертва въ живота си? Какво вѣрую е това, което не може да събуди въ човѣка потикъ за велика жертва?\nЕдинъ американецъ слушалъ нѣкога една отъ ученичкитѣ на Паганини — Камила Русо, да свири и останалъ толкова възхитенъ отъ нейната музика, че като излѣзълъ отъ залата, билъ готовъ на голѣми жертви. Той билъ готовъ да раздаде всичкото си имане на бедни и страдащи.\nПитамъ: Не може ли всѣки човѣкъ, заради любовьта, да е готовъ на себеотричане? Може. Въпрѣки това, ние не виждаме тази жертва въ свѣта. Защо хората не сѫ готови на жертва? Защото не любятъ Бога. Единствениятъ грѣхъ, който тежи върху съвестьта на съвременнитѣ християни е, че тѣ не любятъ Бога. Ако християнитѣ имаха любовь къмъ Бога, щѣха ли да воюватъ помежду си? Щѣха ли да се каратъ, да се обиждатъ едни други? Ще кажете, че свѣтътъ е лошъ, невъзможно е човѣкъ да прояви любовьта си. Всѣки носи отговорность за себе си. Всѣки самъ трѣбва да реши този въпросъ, да люби Бога, или не. Казано е въ Писанието: „Да възлюбишъ Господа Бога Твоего съ всичкия си умъ, съ всичкото си сърдце, съ всичката си душа и съ всичката си сила“. Който люби Бога по този начинъ, той ще се запали, ще свѣти и ще помага на хората. Въ който домъ влѣзе и намѣри болни, той ще ги излѣкува. Човѣкътъ на любовьта повдига падналия, лѣкува болния, възкресява мъртвия, обнадеждва обезнадеждения. Изобщо, дето е любовьта, тамъ царува велика хармония. Единственото нѣщо, което може да обедини хората, да осмисли живота имъ, това е любовьта. Обикне ли Бога съ всичкото си сѫщество, човѣкъ е постигналъ идеала на своята душа. Той знае, защо е дошълъ на земята и защо живѣе.\nКаквито философии да се развиватъ, хората се нуждаятъ отъ едно — тѣ трѣбва да бѫдатъ духовно здрави. Само духовно здравитѣ хора могатъ да бѫдатъ свързани помежду си. Само духовно здравитѣ иматъ обща основна идея, върху която градятъ своя животъ. Тази основна идея е любовьта къмъ Бога. Любовьта къмъ Бога подразбира любовь къмъ всички и любовь къмъ Единния. Дето любовьта е поставена за основа на живота, тамъ всички въпроси се разрешаватъ правилно. Любовьта разрешава всички лични, семейни, обществени, научни и общочовѣшки въпроси. Дето любовьта царува, тамъ сѫ истинскитѣ образци на живота. Любовьта ражда живота. Какво е животътъ? Много мнения сѫществуватъ по въпроса за живота, обаче, ще се спремъ върху едно отъ тѣхъ. Казва се, че животътъ е движение. Оттукъ животътъ може да се уподоби на водата, едно отъ свойствата на която е движението. Водата е въ постоянно движение, благодарение на което запазва чистотата си. Следователно, докато човѣкъ не придобие свойството на водата, той не може да бѫде чистъ. Чистотата е качество и на мѫжа, и на жената.\nСъвременнитѣ хора се дѣлятъ на мѫже и жени, споредъ формата, която имъ е дадена. Това е криво разбиране на въпроса. И докато хората се дѣлятъ на мѫже и на жени, никой не може да влѣзе въ Царството Божие. Другъ е въпросътъ, ако хората се дѣлятъ не на мѫже и жени, но на принципи: мѫжки и женски принципъ, или на положителенъ и отрицателенъ полюсъ. Апостолъ Павелъ е казалъ: „Нито мѫжъ безъ жена, нито жена безъ мѫжъ могатъ да влѣзатъ въ Царството Божие“. Той нѣмалъ предъ видъ формитѣ мѫжъ и жена, но принципитѣ. Докато сѫ на земята, хората могатъ да се дѣлятъ на мѫже и на жени, да образуватъ отдѣлни царства, но стане ли въпросъ за влизане въ Царството Божие, тамъ нито мѫжътъ, нито жената могатъ да отидатъ сами. Мѫжътъ и жената трѣбва да се съединятъ въ едно, и така да се явятъ въ Царството Божие. Първоначално Богъ е създалъ единъ човѣкъ, само една форма, която съдържала двата принципа — мѫжки и женски. Впоследствие е станало отдѣлянето на единия принципъ отъ другия, т. е. поляризирането на човѣка. Каква форма е дадена на индивидитѣ, не е важно; важно е всѣки индивидъ да бѫде човѣкъ.\nСледователно, въ лицето на кого и да е не трѣбва да виждате формата мѫжъ или жена, но човѣкъ. Докато нѣкой мисли за себе си, че е мѫжъ, той иска да прояви господарството си отвънъ. Докато мисли, че е жена, ще иска да господарува отвѫтре. Ако мѫжътъ и жената слугуватъ на подобнитѣ си, тѣ губятъ своята сила и свобода. Престанатъ ли да слугуватъ на себеподобнитѣ — мѫже и жени, тѣ придобиватъ силата и свободата си. Единствената сила, която освобождава хората отъ вѣковното заблуждение, мѫжътъ да очаква щастие отъ жената, и жената — отъ мѫжа, това е истината. Истината носи свобода на човѣчеството. Жената става рано сутринь, очаква на мѫжа да донесе нѣщо за готвене. Мѫжътъ отива на пазаръ и донася едно прасенце. Жената погледне прасенцето, усмихне се доволно и казва: На мѣстото си е този мѫжъ. Следъ това тя изчиства прасенцето, измива го, осолява го, туря въ тавата кисело зеле и праща прасенцето на фурната. Като се върне мѫжътъ отъ работа, вижда прасенцето на масата, но вече преобразено. Той започва да яде и доволенъ се усмихва на жена си, като си казва: Добра е тази жена, знае да готви. Предъ добре опеченото и зачервено прасенце мѫжътъ е доволенъ отъ жената, и жената — отъ мѫжа, но това е временно доволство. За миналото и това е било добре, но настоящето изисква другъ животъ, други отношения. Временното доволство е създало гробищата. Временното доволство е признакъ на старата култура. Въ старата култура умиратъ годишно по 40 милиона души, ежедневно — по 109,589, всѣки часъ — по 4566, всѣка минута — по 76, и всѣка секунда — по двама-трима души. Следъ всичко това старата култура иска да оправдае броя на тия жертви съ лозунга: Такава е волята Божия. Не, волята Божия не е такава. Казано е въ Писанието: „Богъ не благоволи въ страданията и смъртьта на човѣка“.\nКазано е въ Писанието: „Ако се не родите отъ вода и духъ, не можете да влѣзете въ Царството Божие“. Казано е още: „Богъ е Любовь“. Да се роди човѣкъ отъ вода и отъ духъ, това значи, да се роди отъ Бога, Който е любовь. Тази любовь, именно, искаме вие да опитате. Обикновената човѣшка любовь сте опитали и като деца, и като юноши, и като мѫже, и като жени, и като млади, и като стари. Сега трѣбва да опитате любовьта като вода и като духъ. Сега трѣбва да познаете свойствата на водата и на духа, за да станете граждани на Царството Божие. Когато познаете Бога като Любовь, въ всички Негови прояви, тогава само ще се освободите отъ страданията и мѫчнотиитѣ въ живота. Докато не познаете Бога като Любовь, дълго време още ще страдате и ще се мѫчите.\nХристосъ е казалъ на ученицитѣ си: „Ако не се отречете отъ себе си, отъ своя животъ, не можете да бѫдете мои ученици“. И до днесъ още се проповѣдва законътъ на жертвата, на себеотричането. Законътъ на жертвата е разуменъ животъ. Има смисълъ да жертвува човѣкъ, но разумность се иска отъ него. Ще кажете, че човѣкъ трѣбва да жертвува живота си. Какъ ще жертвува живота си, когато още не го е проявилъ? Ще кажете, че човѣкъ трѣбва да жертвува стария си животъ. Какво разбирате подъ думата „старъ животъ“? Старъ животъ не сѫществува. Когато говорите за живота и го дѣлите на старъ и новъ, вие трѣбва да разбирате, какво въ сѫщность е животътъ. Когато Христосъ говори за вѣчния животъ, Той разбира възвишения, красивия, съвършения животъ. Който придобие този животъ, той познава Бога и Го вижда навсѣкѫде: въ камънитѣ, въ тревитѣ, въ цвѣтята, въ насѣкомитѣ, въ животнитѣ, въ хората — въ всичко, което живѣе. Който познава Бога, и рѣкитѣ, и моретата му отварятъ пѫть да мине. Така е миналъ и Мойсей презъ Червеното море. Какъ ще обясните този фактъ? Каквито обяснения и да дадете, тѣ ще бѫдатъ далечъ отъ истината. Само онзи може да даде обяснение на този фактъ, на когото рѣкитѣ и моретата се раздѣлятъ на две и му правятъ пѫть да мине. Ще кажете, че това е заблуждение. Не, фактъ е това. За човѣка на любовьта и най-дълбоката рѣка може да се пресуши, да се раздѣли на две, да му отвори пѫть.\nЦѣлиятъ свѣтъ е построенъ върху закона на любовьта. Достатъчно е човѣкъ да се свърже съ Слънцето на живота, да възлюби Бога съ всичкото си сърдце, съ всичкия си умъ, съ всичката си душа и съ всичката си сила, за да може и най-обширниятъ океанъ да му стори пѫть да мине. За човѣка, който люби Бога, и звѣрътъ става приятель, и слънцето, и водата, и вѣтърътъ, и облацитѣ му се усмихватъ. Вѣрно ли е това? Това сѫ факти, опитани и преживяни. За човѣка на любовьта, и водата на Ниагарския водопадъ може да спре. Ще спре за известно време, и отново ще продължи. Ако единъ лудъ може да даде умъ на единъ виденъ професоръ, какъ да заставятъ другъ лудъ да слѣзе отъ покрива на нѣколкоетажно здание, колко повече може да направи единъ напълно здравъ и разуменъ човѣкъ.\nКато ви се говори по този начинъ, това не значи, че трѣбва да омаловажите вашитѣ знания и вѣрвания, но трѣбва да ги превърнете въ злато, да иматъ цена при всички условия. Какъвъ смисълъ има да придобивате знание, което единъ день ще се обезцени толкова много, че нѣма да заслужава да се запише въ нѣкоя книга. Възлюбете Господа съ всичката си душа, съ всичкия си умъ, съ всичкото си сърдце и съ всичката си сила и вложете капитала си въ банката на Неговата Любовь. Свѣтътъ се намира предъ голѣма катастрофа и който има, капиталъ ще го загуби. Всички човѣшки банки ще фалиратъ, и животътъ на хората ще се обезсмисли. Затова Христосъ казва: „Събирайте съкровищата си въ небето, дето крадецъ не влиза, нито молецъ и ръжда ги изяждатъ“. „Нѣкои хора и досега още разчитатъ на своя капиталъ, вложенъ въ банкитѣ. Тѣ не знаятъ, че ще дойде день, когато парата ще се обезцени толкова много, че съ милиони не ще могатъ да си приготвятъ единъ обѣдъ.\n„Призовете ги на сватба!“ Съвременнитѣ хора, добри и лоши, сѫ повикани вече на сватба, да участвуватъ съ своитѣ нови, сватбарски дрехи. Сватбарскитѣ дрехи представятъ знанието, което днесъ се придобива. Новото знание ще дойде за онѣзи, които любятъ Господа. Това знание ще освободи човѣчеството отъ ограниченията, въ които се намира. При тѣзи условия човѣкъ ще придобие всичко, каквото желае. Той ще има синъ и дъщеря, каквито желае; той ще има жена, каквато желае; той ще има приятель и учитель, каквито желае. Съ една дума, каквото пожелае, ще има. Това означаватъ думитѣ: ,,Преди да попросите нѣщо, ще ви се даде“. Значи, който люби Бога, ще получи благословението Му, преди да е попросилъ нѣщо отъ Него. Наистина, нѣма по-велико нѣщо за човѣка отъ това, да има Единъ, на когото да разчита въ всички случаи на живота си. Той знае, че при всички изпитания този Единниятъ ще му проговори: Не бой се, азъ съмъ съ тебе. Когато Христосъ чу тия думи, Той каза: „Господи, въ Твоитѣ рѫце предавамъ духа си“. Сгрѣши ли Христосъ, като предаде духа си въ рѫцетѣ на Бога? Не само че не сгрѣши, но се благослови. Тази е причината, задето днесъ Христосъ служи за образецъ на 500 милиона християни. Единъ день тѣ ще тръгнатъ въ Неговия пѫть съ всичкия си стремежъ и сила, ще станатъ истински християни. Въ това ще се види силата на Христа. Жертвата, която Христосъ направи за човѣчеството, не може да не даде своя плодъ. Освенъ тия 500 милиона християни има още много, които ще се изявятъ въ бѫдеще. Въ Индия има много християни, които не сѫ се изявили. Много хора има, които сѫ родени християни. На тѣхъ не трѣбва да се казва да вѣрватъ, тѣ сѫ повѣрвали вече, но трѣбва да изявятъ любовьта си къмъ Онзи, Който ги е родилъ.\n„Идете на кръстопѫтищата и, колкото намѣрите, призовете ги на сватба“. Нѣкой пита: И азъ ли съмъ призованъ? Всички хора сѫ призовани на сватба. Нѣкои искатъ доказателства, да се убедятъ че, наистина сѫ призовани, а други не се нуждаятъ отъ доказателства. Какво доказателство ще дадете на човѣкъ, когото сте поканили вече на сватба? Ще му сложите да яде — нищо повече? Какво доказателство ще даде професорътъ за своето знание на студента? Като му предаде една лекция. Какво доказателство ще даде майката на детето си, че го обича? Като го накърми и очисти. Какво доказателство ще даде богатиятъ на бедния за своето богатство? Като му помогне въ труднитѣ моменти на живота. Какво доказателство ще даде лѣкарьтъ на своя боленъ? Като го излѣкува. Следователно, ако не можете да повѣрвате въ малкото, което нѣкой човѣкъ прави за васъ, по никой начинъ не бихте повѣрвали въ голѣмото.\n„Призовете ги на сватба“. Съ тѣзи думи Христосъ се обръща къмъ всички хора и ги кани на сватба, но тѣ искатъ отъ Него дарби, знания, сила, да оправятъ свѣта. Да се мисли, че свѣтътъ може да се оправи съ сила, съ дарби и знания, това е погрѣшно схващане. Божията Любовь е въ състояние да оправи свѣта и да внесе въ него новата култура. Само любовьта е въ сила да преобрази свѣта Ако човѣкъ не вѣрва въ Любовьта на Бога, която е създала цѣлия козмосъ, всички слънца и планети, всички живи сѫщества, нищо не може да му помогне. Ако той не се убеди въ силата на Любовьта, никоя друга сила не може да го изведе на правъ пѫть. Ако човѣкъ не вѣрва въ Любовьта, която повдига и облагородява, и не се предаде въ нейнитѣ рѫце, той не може нищо да постигне. Човѣкъ трѣбва да мине презъ огъня на любовьта, за да се пречисти. Щомъ се пречисти, страданията го напущатъ. Кога синътъ се страхува отъ баща си? Когато грѣши. Щомъ престане да грѣши, страхътъ изчезва. Той става тихъ и спокоенъ. Ако обича баща си, синътъ нѣма да грѣши. Той вѣрва въ любовьта и разумностьта на баща си и не се страхува отъ него. Страхътъ се обуславя отъ невежеството. Само невежиятъ се страхува; онзи, който познава и разбира нѣщата, не се страхува.\nСега ви говоря за страданията, за страха, за невежеството, безъ да имамъ предъ видъ вашитѣ знания и разбирания. Това не значи, че вие не сте постигнали нищо. Вие имате много знания, но тѣ трѣбва да се провѣрятъ. Провѣрката става чрезъ изпитъ. Всички хора ще бѫдатъ подложени на изпитъ, както подлагатъ ученицитѣ, за да провѣрятъ знанието имъ. Като издържатъ последния си изпитъ, ще получатъ дипломъ за завършено образование. Страданията въ свѣта показватъ, именно, това, че всички хора минаватъ презъ изпити, да завършатъ учението си и да получатъ дипломъ. Който работи и учи добре, той ще свърши матура съ отличенъ успѣхъ.\nСъвременнитѣ хора се нуждаятъ отъ силна, съзнателна вѣра. Тѣ трѣбва да бѫдатъ смѣли и решителни, да не се страхуватъ отъ мѫчнотиитѣ и страданията. Какъвъ смисълъ има вѣрата имъ въ Бога като любовь, като мѫдрость, като истина, ако тѣ сами не прилагатъ любовьта, мѫдростьта и истината въ своя животъ? Щомъ сте призовани да участвувате въ новата култура, вие трѣбва да вѣрвате въ професоритѣ, които ще ви изпитватъ. Ако обичате Бога и вѣрвате въ Него, колкото строги да сѫ, тѣ нѣма да ви скѫсатъ. За да издържите изпита си благополучно, вие трѣбва да служите на единъ господарь, а не на двама. Служите ли на двама господари, непремѣнно ще пропаднете на изпита.\nНа съвременнитѣ хора е дадена великата задача, да бѫдатъ носители на Божественото, което е създало свѣта и което ще го оправи. Който е носитель на Божественото, знае, че за Бога нѣма нищо невъзможно. Като знаете това, не отлагайте нѣщата. Дръжте въ ума си мисъльта, че има Единъ, Който ви люби, и Когото вие любите. Въ името на Единния работете, както за своето благо, така и за благото на своитѣ ближни. Въ името на Единния отзовете се на поканата, съ която сте призвани на сватба. Преди две хиляди години Христосъ ви поканилъ на сватба, а днесъ и азъ ви каня. Каквито и да сте, добри или лоши, отзовете се на тази покана. Сложена е трапеза за всички. Щомъ сте поканени на сватба, ще има ядене и пиене, пѣсни и музика. Следъ това ще започнете работа за новата култура.\n28. Беседа отъ Учителя, държана на 9. мартъ, 1930 г.


Покупка на единично легло - няма по-добра покупка от това - hifiexpo.bg - Hi-Fi Expo\nНачало > Интериорни Новини > Покупка на единично легло – няма по-добра покупка от това\nexpoHifiadmin 10.05.2020 10.05.2020 Интериорни Новини\nПрактичността е първото нещо, което търсим у всяка мебел. Тя ни е необходима по ред причини, но най-вече, за да не изпитваме затруднение при използването на жилищното си обзавеждане. Колкото по-удобна е една мебел, толкова по-дълго време ще я имаме в дома си, а това е добре не само от финансова гледна точка, ами и от естетическа и практическа…\nЕдиничното легло е винаги правилния избор\nКогато дойде ред на спалнята и по-скоро на нейното адекватно обзавеждане, тук най-важното нещо е да изберем колкото се може по-подходящо легло, за да се наспиваме добре нощем, а и за да можем да релаксираме с голямо удоволствие през свободното си време. С помощта на единично легло в дома си не само няма да изпитаме никакви затруднения при позиционирането му в спалнята, ами и ще успеем да постигнем страхотна визия, която да отговаря на всички актуални тенденции от актуална гледна точка. Вижте Единични легла от мебели1 още сега и изберете най-подходящото за Вашата спалня.\nПреди да вложите пари, се уверете, че въпросната мебел е:\nНадеждна от гледна точка на качеството;\nКрасива и със съвременно излъчване;\nОтличаваща се с висока практичност;\nПредлагана на добра цена, която ще можете да си позволите безпроблемно.\nНяма смисъл от компромиси\nКолкото по-взискателни сте към новите си мебели, толкова по-добри резултати ще успеете да постигнете. Това никога не го забравяйте, тъй като всеки един лев е от значение, особено ако доходите Ви не са от най-големите, а Вие искате да се вмъкнете на 100% в определения за мебели бюджет.\nПоставете си ясни и точни критерии, за да не губите излишно време, а и за да се сдобиете с такова единично легло, за каквото винаги сте си мечтали. Не е никак трудно това да се случи, особено ако изберете магазин Мебели 1 пред всички останали търговски обекти, налични на пазара днес. Няма никак да сгрешите, уверяваме Ви!